Бугун Тоғай Муроднинг туғилган куни — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Adabiyot/Бугун Тоғай Муроднинг туғилган куни\n0 1 494 1 minute read\nТоғай Мурод (асл исм-шарифи Менгноров Тоғаймурод) (1948 йил 3 феврал куни Сурхондарё вилояти Денов тумани Хўжасоат қишлоғида туғилган. 2003 йил 27 май куни Тошкент шаҳрида вафот этди) — Ўзбекистон халқ ёзувчиси (1999). Тошкент давлат университетининг журналистика факултетини тугатган (1972).\nТоғай Мурод ўзбек ва жаҳон адабиётининг энг яхши анъаналарини муваффақият билан давом эттирган. «Отамдан қолган далалар» (1993) романида Ўзбекистоннинг мустамлакага айланиши ва туну кун меҳнат қилиб, яшаётган ўзбек деҳқонларининг мустабид тузум йилларидаги оғир ҳаёти, изтироблари ҳаётий лавҳаларда ҳаққоний чизиб берилган. Асардаги Деҳқонқул ўзбек меҳнаткашларининг умумлашган образи даражасига кўтарилган. У бошига ёғилган минглаб мусибатларга чидаб яшашга мажбур бўлса-да, ўз инсоний шаъни, қадр-қимматини баланд тутади, мустамлакачиларнинг югурдакларини аёвсиз фош этади. Асар асосида бадиий фильм яратилган (2001). Ёзувчи 1994 йил “Отамдан қолган далалар” романи учун Абдулла Қодирий номидаги Давлат мукофоти билан тақдирланган.\nТоғай Мурод Ўзбек адабиётига муносиб ҳисса қўшган адиб. Унинг асарларини ўқувчилари севиб мутолаа қилишади. Севимли адибимизнинг порлоқ хотираси ҳеч қачон унутилмайди.


АҚШ Президенти Жорж Буш араб дунёсига демократия олиб кириш режаси ни ошкор қилди.\nАҚШ Президенти Жорж Буш маъмурияти Яқин Шарқда демократия ўрнатилиши учун авторитар араб давлатларини сиёсий ва иқтисодий ислоҳотлар ўтказишга ундовчи стратегияни ишлаб чиққанини эълон қилди.\nШу ҳафта бошида “Вашингтон Пост” газетасида маълум қилинишича, режа Яқин Шарқ давлатлари билан эркин савдо шартномаларини тузиш, уларга молиявий ва иқтисодий ёрдам кўрсатиш ва сиёсий алоқаларни мустаҳкамлаш орқали араб давлатларини демократик ислоҳотларни бошлашга ундаш мақсадини кўзлайди.\nБу режа июн ойида саноати тараққий этган 8 давлат, НАТО ҳамда Европа Иттифоқи саммитлари давомида расман тақдим этилади.\nАҚШ Давлат Департаменти Матбуот котиби Ричард Баучерга кўра, бу режа маълум даражада 1975 йилда 35 давлат имзолаган “Хелсинки Шартномаси”га асосланган. Мазкур шартномани ўша пайтда АҚШ, Совет Иттифоқи ва Европанинг аксарият давлатлари имзолаган. Унинг муҳим қисми инсон ҳуқуқлари масаласи бўлиб, ҳужжат Ғарб давлатларига коммунистик мамлакатлардаги инсон ҳуқуқлари бузилиши билан боғлиқ муаммоларни кўратиш имкониятини яратган.\nРичард Баучер янги режа юзасидан изоҳ бериб, ҳозирда Яқин Шарқ давлатлари Шарқий Европанинг собиқ социалистик давлатларига қараганда демократияга кўпроқ тайёрлигини айтди: “Минтақада сайловлар ўтказилмоқда, адлия тизими ислоҳ қилинмоқда ва демократик ислоҳотлар олиб борилмоқда, фуқаролик жамияти шакллан-моқда. Асосий мақсад - бу жараёнлар давом этишига биз қандай ёрдам бера олишимизни аниқлаш. Хелсинки шартномасига келсак, у пайтда минтақада Полшадаги “Бирдамлик” ҳаракатидан ташқари ташаббуслар деярли йўқ эди. Ҳозирда Яқин Шарқда ислоҳотлар ўтказишга интилишлар бор. Ва биз бу жараённи қўллаб-қувватлашни хоҳлаймиз”, - деди АҚШ Давлат Департаменти матбуот вакили.\nАҚШ расмийлари Европа давлатлари мададига эришиш учун режани муҳокама эта бошладилар. Аммо танқидчилар бу ташаббуснинг асосий жиҳатларини савол остига қўя бошладилар.\nНю Йоркда жойлашгани “Ҳалқаро Алоқалар Кенгаши” номли тадқиқот маркази тахлилчиси Стивен Кук Озодлик радиосига Яқин Шарқ давлатлари Шарқий Европадаги собиқ коммунистик давлатларга қараганда демократияга кўпроқ тайёрлиги хусусидаги Баучер фикрига қўшилмаслигини айтади: “Мен даъватга қараб, авторитар араб давлатлари ислоҳотлар ўтказа бошлашига ишонмайман. Мен уларни ислоҳотлар ўтказишга ундовчи омилларни кўрмаяпман. Улар фақат АҚШга ёқишни хоҳлаганлари учун демократия, деб ўйин қилишади, жуда кам ёки деярли ҳеч қандай салоҳиятга эга бўлмаган инсон ҳуқуқлари ташкилотларини тузишади”, - дейди Стивен Кук.\nВашингтондаги Кейто Итститути тахлилчиси Тед Гален Карпентернинг Озодлик радиосига айтишича, Яқин Шарқ мамлакатларидан фарқли ўлароқ, социалистик лагерга қўшиб олинишидан олдин Европанинг Полша, Чех Республикаси ва Можористон каби давлатларида демократик анъаналар мавжуд бўлган. Бу эса, совуқ уруш даврида мазкур давлатларда демократик анъаналарни қайта тиклаш мумкинлиги ҳақидаги тахминларга асос берган: “Фарқ жуда катта. Марказий ва Шарқий Европа давлатларининг аксарияти ғарбнинг айрим демократик анъаналарига эга бўлган. Яқин Шарқ давлатларида эса бундай анъана деярли йўқ. Хатто собиқ Совет Иттифоқи республикаларда ҳам изчил бўлмаса-да, аммо демократия сари илгари силжиш бўлганига гувоҳ бўлганмиз”, - дейди ғарблик тахлилчи. АҚШ Президенти Жорж Буш араб дунёсига демократия олиб кириш режаси ҳақида биринчи бор ўтган йил ноябр ойида гапирган эди. Вице-През-нт Дик Чейни ўтган ой Швецарияда бўлиб ўтган Жаҳон Иқтисодий Форумида шу масалани яна кўтарди.


Мирзо Бобурнинг ҳарбий нотиқлик маҳорати — Notiqlik san'ati — Rahimboy Jumaniyozov rasmiy sayti\nNotiqlik san'ati - Rahimboy Jumaniyozov rasmiy sayti > Янгиликлар > Мирзо Бобурнинг ҳарбий нотиқлик маҳорати\nНотиқликнинг бир қанча турлари бор. Булар ижтимоий-сиёсий, академик, диний, суд нотиқлиги, ҳарбий ва ижтимоий-маиший нотиқликдир. Булар ичида алоҳида ажралиб турадигани ҳарбий нотиқликдир. Тинчлик шароитида ҳам, давлат бошқаруви, ҳатто уруш шароитида ҳам қўшинни бошқаришда нотиқлик санъатининг алоҳида ўрни бўлганлигига узоқ асрлик тарих гувоҳ. Чунки кўзланган мақсад бу стратегия бўлса, уни амалга ошириш йўллари бу тактикадир. Демак, ҳар қандай стратегиянинг таъсирчан механизми бу тил тактикасидир. Ҳарбий нотиқлик моҳият эътибори билан жанговарликни, хитоб ва даъватни англатади. Шунинг учун ҳам машҳур Рим нотиғи Марк Туллий Цицерон «Тарихда ё яхши ҳарбий саркарда ёки нотиқ бўлиш керак» — демаган. У кўриб кузатгани ва англаб етганидан сўнг шу фикрга келгани аниқ. Демак, нотиқлик ва ҳарбий соҳадаги фаолият ўзаро узвий боғлиқдир. Ҳар қандай ғалабани таъминлаш мезони бевосита нотиқлик маҳорати билан боғлиқ. Соҳибқирон Амир Темур ҳам жанг санъатида, бошқарув тизимида нотиқликнинг алоҳида ўрнини эътироф этгани ва амал қилгани бежиз эмас. Жангда ғалабанинг гарови ўзига ишонч билан боғлиқ бўлгани каби сўзга ҳам бевосита боғлиқ. Қўмондон қўшинига ўз нутқи орқали ишонч руҳини берса, у дадил ҳаракат қилади ва зафар қучади, акс ҳолда, мағлубиятга учрайди. Шунинг учун ҳам нотиқликнинг асл моҳияти ишонтириш орқали таъсирлантириш санъатидир. Ҳарбий соҳада душманни қанча қўшини, қанча қурол-яроғи, қанча отлиғ ёки пиёда аскари борлигини билиб, ҳужум қуруқликдами, сувдами ёки ҳаво орқалими эканини аниқлаб олингандан кейинги ҳаракатгина муваффақият келтиради. Нотиқлик ҳам шунга монанд. Унда ҳам тингловчиларнинг касби-кори, қизиқиши, дунёқараши, тафаккури, билим даражаси, савияси, жинси, эътиқодини билиб туриб сўз айтиш муваффақият келтиради. Нотиқлик ҳам худди ҳарбий жанговарликка ўхшаб ўзига хос стратегияга, ўзига хос тактикага эгадир.\n«Темур тузуклари»ни нутқ санъатининг ноёб намунаси дейиш мумкин. Кейинги авлод темурийзодалардан бўлган Заҳириддин Муҳаммад Бобур соҳибқирон Амир Темурнинг жанг санъати ва бошқарув маҳоратидан ташқари, ўз сўзи, нутқи ва воизлик маҳоратига эга бўлганини ҳам эшитган, билган. «…ҳар ким ўз сўзига эга бўлсин, ишини билиб ўзи қилсин, яъни раият подшоси айтган сўзини, қилган ишини ўзи айтади, ўзи қилади…» деган “Темур тузуклари”даги битиклар ҳам ўша даврда нотиқлик санъатининг рутбаси юқори бўлганини билдиради.\n“Яхши нутқ эгаси – уқувли, қатъиятли, ўзига ишонган бўлиши даркор, чунки ваъзхонлик – куч. Воиз бўлиш учун, сўзнинг қудрати ва сеҳрини эгалаш лозим. Амир Темурнинг қудрати, аввало, унинг донишманд фикрларида, маслаҳатли кенгашлардаги сўзланган нутқларида намоёндир, чунки XIV асрда марказлашган феодал давлатни тузиш, улкан қўшинга саркардалик қилиш учун ҳар тарафлама билимдон, қатъиятли, воиз-шахс бўлиш лозим эди”, — деб ёзади А. Арипова ўзининг “Иқтисодий нутқ асослари” ўқув қўлланмасида.\nУшбу сифатларни ҳеч иккиланмасдан Заҳириддин Муҳаммад Бобур ҳақида ҳам айтиш мумкин. Ҳинд халқининг буюк давлат арбобларидан Жавоҳарлал Нерунинг ушбу мулоҳазаси ҳам юқоридаги фикримизга далилдир. “Бобур дилбар шахс, Уйғониш даврининг типик ҳукмдори, мард ва тадбиркор одам бўлган. У санъатни, адабиётни севарди, ҳаётдан ҳузур қилишни яхши кўрарди…”\nМард ва тадбиркор, санъатни севган кишигина қатъий ирода, ўз сўзига, фикрига эга инсон бўлиши тайин. Жонли манзаралар яратувчи, даъваткор кучга эга сўзнинг ўрни катта. Тўп-у замбараклар, беҳисоб қўшин эплай олмаган ишни оддий сўз бажара олганига тарих шоҳид.\nБобурнинг нутқий маҳорати ҳақида муфассал маълумотни шоҳ ва шоирнинг қизи Гулбаданбегимнинг “Ҳумоюннома” асаридан олиш мумкин.\n1527 йили Бобурнинг Ҳиндистонда Рано Санго билан жанги олдидан қўшинлари орасидаги вазият азиятга сабаб бўлади. Боши қовушмаган жангчилар орасида ихтилоф ва тарқоқлик бошланади.\nШунда Бобур лашкарга қарата жонли, таъсирчан нутқ ирод қилади. Гулбаданбегим “бунга мажлисдагиларнинг ҳаммаси рози бўлишиб…, томиримизда бир томчи қонимиз қолгунча курашамиз, деб қасам ичадилар…” деган далилни келтиради: “Ҳар кимки ҳаёт мажлисига кирибтур, оқибат ажал паймонасидин ичкусидир ва ҳар кишиким, тириклик манзилига кирибтур, охир дунё ғамхонасидин кечкусидур, ёмон от билан тирилгандин, яхши от билан ўлган яхшироқ… Тангри таоло бу навъ саодатни бизга насиб қилибтур ва мундоқ давлатни бизга қарийб айлабтур. Ўлган шаҳид ва ўлдурғон ғозий, барча Тангрининг каломи билан онт ичмак керакким, ҳеч ким бу қатолдин юз ёндирур хаёл қилмай, то бадандин жони айрилмағунича, бу муҳориба ва муқотиладин айрилмағай…”\nБобурнинг ушбу оташин, жанговар нутқидан сўнг барча аскарлар якдил ҳолда, жам бўлиб, жангга киришган.\nЖанг олдидан лашкарни руҳлантириш, ғалабага нисбатан ишонч туйғусини уйғотиш тажрибали қўмондонларнинг фаолиятида синашта бўлган. Наполеон Бонапарт жангга киришишга тайёр турган қўшинга қарата шундай дейиши одат бўлган. «Жангда ўлишни ҳамма эплайди. Мард ва жасур жангчиларгина тирик қолади. Менга ўлигингиз эмас, тиригингиз керак. Шундай экан, барчангизга ўлмасликни буюраман, олға!»- дея хитоб қиларкан.\nБобурнинг нотиқлик маҳоратига мисол сифатида шунга ўхшаш яна бир ҳолатни кузатиш мумкин. Ҳиндистонда давлатчилик сиёсатини мустаҳкамлаш, майда-майда феодал, рожаликларга бўлиниб кетган юртни яхлит давлатга айлантириш, ўлка вилоятларини марказий салтанатга бирлаштиришда ҳам у риторик санъатнинг имкониятларидан фойдаланган. Бобур Мирзонинг ҳарбий маҳорати ва нотиқлик санъати имкониятларини билиши жанг-у жадалларда қўл келганига Ҳинд ва Aфғон замини сари ҳарбий юришларида яққол кўринади. 1525-йилда Бобур Рано Санго билан иттифоқ тузиб, Шимолий Ҳиндистонни эгаллаш мақсадида Иброҳим Лўдийга қарши жангга кирди. 1525-йил кеч кузда Бобур Панжобни бўйсундирди, 1526-йилда Панипат қишлоғи яқинидаги биринчи жангда Бобуршоҳ қўшини Деҳли султони Иброҳим Лўдийнинг укаси Маҳмуд Лўдий қўшини устидан ғалаба қозониб, Бенгал шоҳи Нусратшоҳ билан дўстона алоқаларни ўрнатди. 1526-йил апрелдаги Панипат жангида Бобур асосий рақиби, Деҳли султони Иброҳим Лўдийнинг 100 минг кишилик қўшинини ўзининг 12 минглик аскари билан тор-мор қилиши ақлга сиғмайдиган ҳол. Ўн икки минг аскар орасида юз минг қўшинга қарши жангга кириш мушкул эканини ўйлаб, талмовсираш бошланади. Уй-жойини қўмсаб, оила ва фарзандлари дийдорини кўрмасдан беҳуда ўлиб кетиш хавфи аскарларни чўчитади. Жангга киришдан бўйин товлаганлари ҳам бўлади. Бундан аччиқланган Мирзо Бобур ўз жаҳлини сездирмасдан от устида тикка тургани ҳолда аскарларига шундай мазмунда мурожаат қилади. «Ораларингизда ўлмайдиган, абадий тирик қоладиганингиз борми?» Ҳамма жим. У давом этади. «Қуёш ботиш учун чиқади, одамзот ўлиш учун туғилади. Бу айни ҳақиқат. Ит ҳам ўлади, йигит ҳам ўлади. Лекин уларнинг ўлими орасида фарқ бор. Ит нафси сабаб ўлса, йигит ҳамиятини, юртини, ор-номусини ҳимоя қилиб жон таслим этади. Йигит киши ўз элини, ватанини, шон-шавкатини, дин-диёнатини, она тупроғини кўз қорачиғидек асраш йўлида вафот этса бу шарафли ўлимдир. Авлодларнинг эрки, тинч ва осойишта яшашидан улуғ неъмат борми, ўзи. Енгсак ғозиймиз, мабодо, қазо қилсак шаҳид ҳукмидамиз.» Буни тинглаган аскарлар бир неча сония жим туришади. Бироздан кейин бутун оламни тутгудек наъра тортишади. «Биз жанггга тайёрмиз, биз албат енгамиз!» Аскарлар қилич ва найзаларини баланд кўтариб жангга шайлигини билдиришади. Ана шу нутқий хитоб, жанговарлик руҳи билан суғорилган даъватнома нутқ Деҳлини эгаллашга, 1527-йил мартда Бобур Сикри яқинидаги жангда ражпутлар сардори Рано Санго қўшинини тор-мор этиб, бутун Шимолий Ҳиндистонни бўйсундиришига сабаб бўлади.\nЗаҳириддин Муҳаммад Бобур Мирзо нотиқлик санъатини мукаммал эгаллаган бўлиб, у нафақат ҳарбий нотиқликда, балки умуман воизлик санъатида юқори чўққига эришган маҳорат соҳибидир. Бобур ўзи ва сўзи жоиз бўлган воиздир. У кимга, нима ҳақда, қачон, қаерда, қандай қилиб, муҳими, қанча айтишни тақозо қиладиган санъат моҳиятини билган ва амалда қўллай олган шоҳ ва шоирдир. Унинг назарида инсоннинг ўзлиги учун кўзгу унинг сўзлигидир.\nCўзингким ҳизр суйидин нишондур,\nВале ул сув киби мендин ниҳондур.\nСўзумни уқуб англагайсен ўзумни.\nАнглашилаяптики, кишининг нутқи унинг хулқининг кўзгусидир. Чунки инсоннинг ўзига қараб кутишни, сўзига қараб кузатишни халқимиз жуда яхши билади.\nБобур таъбирича, “…ўзни ёндоштуруб ўзинг бирла, сўзни чирмаштуруб сўзунг бирла…”; ўзгани ўзингга “ёндоштиришинг” ғалаба гарови, “инсонлик нишони сўзламоқ” эканлигини у .чуқур идрок этади.\nЎзининг ижодий фаолиятида ҳам воизлик санъатининг муҳим бир бўғини риторик мурожаат шеърий санъатидан ҳам унумли ва ўринли фойдаланди. Навоий поэтикаси бўйича йирик мутахассис Ёқубжон Исоқовнинг мазкур санъат ҳақидаги фикрларида ҳам шунга ишора бор: “Риторик мурожаат – қадимги даврларда (Юнон-Рим) нотиқлик санъатининг муҳим жиҳатларидан бири бўлган. Риторик мурожаат бадиий адабиётда услубнинг ҳиссийлигини таъминловчи омиллардан бирига айланган.» Англашилаяптики, Риторик мурожаатдаги тингловчига қаратилган нидо, хитоб тарзидаги поэтик мурожаатлар Бобур ижодига ҳам жило бергани рост.\nАдабий меросимизда қўлланилган Оллоҳ, Ё Раб, фалак, соқий, муғанний, сабо, ошиқ, маъшуқа, ағёр каби анъанавий характердаги риторик мурожаатлар фонида Бобур мирзо юрт соғинчи, илмга даъват, жанговар хитоб, рақибга қарши даъват мазмунини ҳам сингдирган.\nЖанговар ва тинчлик шароитида ҳам нутқнинг ўрни борасида сўз кетаркан, Бобур мирзонинг ҳаётий ва ижодий фаолияти бунга мисолдир. Стратегик мақсадларни амалга ошириш тилни қўллаш тактикаси билан боғлиқ бўлган айни замонда Бобур мирзо қарашлари ижтимоий моҳият касб этиши тайин.\n«Тошкент ирригация ва қишлоқ хўжалигини механизациялаш муҳандислари институти» Миллий тадқиқот университети доценти, Ўзбекистон Ёзувчилар уюшмаси ва «Маърифат» тарғиботчилар жамияти аъзоси


Хожар 2 қисм — Dilkashradio.com\nХожар 2 қисм\nАссалому алайкум дугоналар. Ёдингизда бўлса, ўтган сафар Хожарнинг ҳаёти ва унинг Худо билан бўлган муносабати ҳақида гаплашган эдик. Бугун сиз билан шу мавзуни давом эттирган ҳолда, Хожарнинг фариштага қилган ноодатий муносабатидан бохабар бўламиз. Каломда шундай ёзилган, “Эгамизнинг фариштаси саҳродаги булоқ ёнида — Шурга борадиган йўл бўйида Ҳожарни топди. — Эй, Ҳожар, Сорайнинг чўриси! Қаердан келяпсан? Қаерга кетяпсан? — деб сўради. — Бекам Сорайдан қочиб келяпман, — деб жавоб берди Ҳожар. — Бекангнинг ёнига қайт, унга итоат эт, — деди Эгамизнинг фариштаси Ҳожарга. Фаришта яна деди: — Сенинг наслингни шу қадар кўп қиламанки, кўплигидан ҳеч ким санай олмайди.” Эътибор қилган бўлсангиз, бу фариштанинг Хожарга биринчи бор кўриниши ва биринчи бор мурожаат қилиши эди. Аммо Хожар бундан ҳайратланмайди.\nАгар унинг Иброхимнинг ва Сорайнинг қўл остида жуда узоқ йиллар ишлаганини ҳисобга оладиган бўлсак, фаришталарнинг бу оилага келиб кетиши одатий ҳол бўлган бўлиши мумкин. Муқаддас Каломда Худованд жуда кўп пайғамбарларга ваъда берган ва гапирган. Аммо наслингни кўпайтираман, деб фақат Иброҳим пайғамбарга айтади. Аммо шундай ваъда олган ягона аёл Хожар бўлади. Иброхимдан фарқли равишда у аёл ва ўзга миллат вакиласи. У Худо танлаган халқ ичидан чиққан аёл эмасди. Хожар фариштанинг гапларидан тўлқинланиб, кўнгли тўлиб йиғлаб юборади. У ўзига гапирган Худога исм беради. “Ҳожар: “Мени кўрадиган Худони кўрдим–а!” деди. Шунинг учун у ўзига гапирган Эгамизга: “Мени кўрадиган Худосан”, деб ном берди. Шунинг учун бу қудуққа Бэр–Лахай–Руй ибронийчада , Мени кўрадиган тирик Худонинг қудуғи деб ном берилган. Қудуқ Кадеш билан Барид орасида жойлашган.”\nБошқа одамлар Сени қандай атамасинлар мен учун Сен “Мени кўрадиган Худосан. Менга ёрдамга келган, менинг азобларимни кўрган Худосан”, деди. Шундан сўнг у Соронинг олдига қайтиб кетди. Хожарнинг бу ҳаракати нафақат унинг имонини балки унинг итоатини ҳам кўрсатади. Каломнинг шу қисмидан бошлаб то Ибтидо китобининг 21 бобигача, яъни Соро Исхоқни туғадиган пайтгача Хожар ҳақида ёзилмаган. Исхоқни кўкракдан айириш пайти келганида Исмоилнинг Исхоқ билан “ўйнаётганини кўрди”. “Мисрлик Ҳожарнинг Иброҳимга туғиб берган ўғли Исмоил Исҳоқни масхара қилаётганини Сора кўриб қолди.” Эски иброний тилида “масхара қилиш” сўзи куч ишлатиб ҳақорат қилиш ёки шилқимлик қилиш , маъноларида ҳам келган. Шу воқеадан сўнг Соро Исмоилни Исхоқ учун хатардек кўриб, эридан чўрини боласи билан бирга қувиб юборишини талаб қилади.\nИброхим эса Хожарни қулликдан озод қилиб, Исмоил билан бирга бирга жунатиб юборди. Уларга йўлда керак бўладиган озиқ-овқат ва сув берди. Улар Беершеба томонга, хозирги Шимолий Арабистон томонга йўл олдилар. Аниқки, охири уларнинг суви тамом бўлиб қолди. Шунда Хожар ўғлининг сувсизликдан халок бўлаётганини кўрмаслик учун ундан узоқлашиб, йиғлайди. Бу пайтда Исмоил ҳам йиғлаган. Чунки Ибтидо китобининг 21 боб 17 оятида шундай ёзилган, “Худо боланинг йиғисини эшитди. …Мен унинг наслидан буюк халқ яратаман. Худо Ҳожарнинг кўзини очиб юборган эди, у бир қудуқни кўрди.” Бу Худонинг Хожарга берган яна бир жиддий ваъдаси эди. У аввалги ваъдасини яна қайтарди. Шундай қилиб, Хожар икки марта Худонинг ваъдасини олди. У Иброхим каби Худодан бундай ваъда олган илк аёл эди.\nМаслаҳат беришни тўхтатинг


27 май 2022, Тошкент вақти: 08:56\nҚирғизистон президенти Садир Жапаров.\nПрезидент Садир Жапаров ўз портретларини давлат идоралари ва иш кабинетларига илмасликни тавсия қилди. Бу ҳақда президент матбуот котиби Галина Байтерек маълум қилди.\n“Президент Садир Жапаров ватандошларнинг ҳаёт фаровонлигини таъминлаш учун ҳозирча ҳеч нарса қилмадим деб ҳисоблайди. Шунинг учун президент барча давлат органларига ўз портретларини илмасликни тавсия қилди. Президент портрет илгиси келганларга Жусуп Абдрахманов, Исхак Раззаков каби мамлакатчиликни тиклашга, иқтисодий-ижтимоий ривожланишини таъминлашга ҳисса қўшган машҳур шахсларнинг портретларини илишни тавсия қилади”,-дейилади расмий билдирувда.\nҚирғизистонда ўтган йили 4 октябрда ўтган парламент сайловлари натижаларига норози халқ куч билан ҳукуматни алмаштирди. Ўшанда 10 йиллик жазо муддатини ўтаётган Садир Жапаров қамоқдан чиқарилиб, 19 октябрда парламент уни вақтинча бош вазир лавозимига тасдиқлади.\nОрадан бир неча кун ўтиб, президент Сўўрўнбай Жээнбеков истеъфо бергани ортидан Қирғизистонда муддатидан олдин президентлик сайловлари ўтказилди.\n2021 йилнинг 10 январида ўтган сайловларда Жапаров 80% дан кўпроқ овоз олиб, президент этиб сайланди.


26 сентябр 2021, Тошкент вақти: 11:07\nЎзбекистоннинг бошқа вилоят ва туман марказларида бозорларнинг бузилиши тадбиркорларнинг кескин норозилиги манзарасида кечган.\nЖиззах вилояти Дўстлик тумани марказидаги буюм ва деҳқон бозорининг дабдурустдан бузилиши шу бозорда тирикчилик қилиб келган деҳқонлар ва савдогарлар норозилигини уйғотди. Озодликка тинимсиз қўнғироқ қилган бир гуруҳ тадбиркорларнинг таъкидлашича, ҳокимлик бузилаётган дўконларига товон пули тўлаш ҳақида ҳеч нарса айтмаган. Дўстлик тумани ҳокимлигининг капитал қурилиш бўйича мулозими Озодлик билан суҳбатда бозор бузилиб ўрнида кўп қаватли савдо мажмуаси қурилиши, реконструкция даврида савдогарларга бошқа жойдан шароит яратиб берилишини айтди.\n23 январь куни асосан аёллардан иборат элликтача савдогар бозорга келган туман ҳокимлиги вакиллари билан деҳқон бозорини жойида қолдириш борасида мулоқот қилишга уринган.\nСавдогарлар талаби қондирилмаган, уларга бозор бузилиши ҳақида туман ҳокимлигининг қарори борлиги айтилган.\nГувоҳларнинг Озодликка айтишича, қий-чув кўтарган савдогарларни милиция келиб тарқатишга мажбур бўлган.\n- Бозорни бузамиз, дўконларни бўшатларинг¸ деб келишди. Қаерга кўчирилишимиз, бузилган дўконларга товон бериладими, йўқми, ҳеч нарса айтишмаяпти. Бўшатинглар¸ дейишяпти¸ холос. Аёллар ҳокимлик расмийлари билан қий-чув қилишди, фойдаси бўлмади. Ҳокимнинг қарори бор экан. Бир неча милиция келиб тарқатди. Бозор чеккасидаги айрим дўконлар бузилаяпти, келаси ойгача ҳаммаси бузилар экан, - дейди жиззахлик савдогар.\nДўстлик тумани ҳокимлигининг капитал қурилиш бўйича мулозими Озодликка савдо-сотиқ шароитини яхшилаш мақсадида буюм ва деҳқон бозори ўрнида замонавий савдо мажмуаси қурилишини айтди.\n- Кўп қаватли савдо мажмуаси бўлади у ерда. Март ойидан қуриш бошланади. Мустақиллик кунига битказиш режаланган. Бозорлардан тушум бўлмаяпти. Агар замонавий қилиб супермаркетлар қурилса¸ тушум ҳам бўлади, савдогарлар учун ҳам¸ харидорлар учун ҳам шароит яратилади, - деди Дўстлик тумани ҳокимлигининг Капитал қурилиш бўйича мулозими.\nАйтилишича¸ Дўстлик тумани деҳқон бозорида 200 атрофида одам савдо қилади. Буюм бозори қисмида эса элликдан зиёд хусусий дўкон мавжуд.\nСавдогарлар деҳқон бозори бузилиб, янги дўконлар қуриладиган бўлса уларнинг ижара нархи, ҳамда солиқ тўловлари ўта юқори бўлиб кетишидан ташвиш билдирмоқда.\n- Ҳокимликлар юзлаб одам тирикчилик қилиб келган бозорларни бузаяпти. Туманда таъмирга муҳтож инфраструктура талайку! Ундан кўра, йўлларни таъмирласин, ўлда-жўлда бўлиб ётибди, бозоримизга, тирикчилигимизга тегмасин, - дейди Дўстлик тумани бозорида кийим-кечак дўконига эга тадбиркор.\nЎзбекистон президенти Шавкат Мирзиёев 2017 йил 27 март куни имзолаган 2853-сонли қарорига кўра, Ўзбекистондаги барча деҳқон бозорлари бузилиб, ўрнида замонавий савдо мажмуалари қурилмоқда.


ТОҒОЛДИ КИЧИК ДАРЁЛАР ҲАВЗАЛАРИДАГИ СУВ РЕСУРСЛАРИДАН САМАРАЛИ ФОЙДАЛАНИШ Ф.А. Гаппаров - т.ф.д., доцент, Тошкент ирригация ва қишлоқ хўжалигини механизациялаш муҳандислари институти М.Ф. Ғаффорова - докторант, ИСМИТИ\nМақолада тоғолди кичик дарёлар ҳавзаларида сув ресурсларини оқилона бошқариш ва улардан самарали фойда- ланиш бўйича таклифлар келтирилган. Тадқиқодлар Фарғона водийсининг шимолий қисмида жойлашган Ғовасой дарёси ҳавзаси мисолида олиб борилган. Дарё ҳавзаси сув ресурсларини бошқариш учун хизмат қилувчи барча ин- шоотларнинг ҳозирги кундаги техник ҳолати баҳоланган ва суғориш тизими каналлари фойдали иш коэффициент- лари аниқланган, каналларнинг ФИК 65-75 фоизни ташкил этади. Ғовасой дарёси ҳавзасида сув истеъмолчиларнинг ҳудудий бўлинишининг ГИС харитаси ва дарё ҳавзасидаги мавжуд сув ресурсларининг тезкор бошқарувини амалга оширишни таъминловчи дастур ишлаб чиқилган. Таянч сўзлар: дарё ҳавзаси, сув ресурслари, тошқин, иншоот, канал, техник ҳолат, дастур, сув тақсимоти, тезкор бошқарув, истеъмолчи.


14:55 / 07.08.2017 2427 pdf Ўқиш режими + -\nМен ҳозир Москвадаман. У ердаги масжидга жума ўқигани борганимда масжид имоми “садақани ҳар кимга ҳар жойда берманглар. Кимдир олиб маст қилувчи нарсаларни истеъмол қилади, кимдир бошқа номақбул иш қилади. Садақани кимга ва қаерга беришни билинглар” дейди. Имомнинг ушбу гапи тўғрими?\n14:53 / 07.08.2017 1280\n15:05 / 07.08.2017 2680\n668 06:42 / 14.10.2018\n2618 21:04 / 25.04.2016\nСаволОламларнинг Робби Аллоҳга ҳамду санолар бўлсинПайғамбаримиз Муҳаммад соллаллоҳу алайҳи васалламга саловоту саломлар бўлсинАссаламу алайкум ва давоми...\n2913 08:05 / 11.03.2018\n2458 10:05 / 23.06.2018


«Мен ўқиган китоблар орасида энг муҳимларидан бири. Дунёни тушуниш учун беқиёс қўлланма». Microsoft асосчиси Билл Гейтс «Ҳаққонийлик» (Factfulness) асарига ана шундай таъриф берган эди.\nХалқаро соғлиқни сақлаш ва статистика бўйича мутахассис, таниқли маърузачи Ҳанс Рослинг муаллифлигидаги китоб дунё ҳақидаги стереотипларни ўзгартириши билан оммалашган.\nКитобда: «Дунё аслида биз ўйлаганчалик ёмон жой эмас. У фақатгина гегемон давлатларнинг рақобат майдони, қирғинбаротлар, табиий офатлардан иборат эмас», деган фикр илгари сурилади.\nМуаллиф одамлар дунё адолатсизлик ва ёмонликдан иборат деган фикрга нега келиб қолишганини 10та сабаб билан изоҳлайди.\n1-сабаб. Дунё фақат оқ ва қорадан иборат деган янглиш тасаввур\nРослинг буни инсондаги бўлиниш инстинки билан боғлайди ва дунёни қабул қилишдаги энг катта хато деб баҳолайди. Бўлиниш инстинкти бизда дунё камбағаллар ва бойларга бўлинган деган адолатсизлик картинасини ҳосил қилади.\nИнсон психикаси дихотимияни – ҳамма нарсани иккига бўлиб тасаввур қилишни яхши кўради: яхшилар ва ёмонлар, бойлар ва камбағаллар, ривожланганлар ва қолоқлар. Ваҳоланки, олтин ўрталик ҳам мавжуд. Бир мамлакатда жуда бойлар ва жуда қашшоқларнинг бўлиши ҳақиқат, лекин бу ўша мамлакат фақатгина шу икки тоифадан иборат дегани эмас. Кўплаб мамлакатларда ўртаҳол шароитда яшаётганлар аксариятни ташкил қилади.\nАммо муаллиф ўтказган сўровномалар бошқача натижани кўрсатади. Дунёда камбағаллик даражаси неча фоиз деган саволга аксарият, ҳатто зиёли қатлам вакиллари ҳам 50 фоиз деб жавоб беришади. Аслида эса бу кўрсаткич – атиги 9 фоиз.\nДунёда 60-йилларда бой мамлакатлар ва қашшоқ мамлакатлар контрасти жуда сезиларли даражада бўлган бўлса, иккинчи минг йилликка келиб, бу зиддият тобора йўқолиб бормоқда. Аммо статистикадан қолган ҳиссиётлар таъсири ҳали йўқолмади. Яъни одамларнинг дунёдаги вазият ҳақидаги тасаввурлари ҳали ҳам 60-йилларники билан турибди. Чунки дунё манзарасини шакллантирувчи асосий платформа – оммавий ахборот воситалари шу қолипда маълумот узатмоқда.\nБиз 60-йилларнинг хариталаридан фойдаланмаймиз-ку, лекин нега 60 йилларнинг статистикаси билан қотиб қоляпмиз, деб ёзади Рослинг.\n2-сабаб. Негативлик инстинкти ёмонликка диққат қаратишга мажбурлайди\nИнсон онги танқид қилишга, камчилик ахтаришга мослашган. Чунки камчиликни топиб, уни бартараф этиш орқалигина прогрессга эришиш мумкин. Аммо умумий картинада ижобий ўзгаришлар ҳам борлигини ҳеч қачон унутмаслик керак.\nДунёда маънавий инқироз кетяпти, охирзамон келяпти, муаммолар кўпайяпти, деган фикрлар аксариятда устувор. Ваҳоланки, ижобий ўсиш суръатлари кўпроқ. Дунё миқёсида болалар меҳнатига чек қўйилмоқда, одамларнинг яшаш давомийлиги ошяпти (1800 йилда ўртача умр давомийлиги 30 ёш бўлган, ҳозир эса 70-72 ёш), 20 йил аввал аҳолининг 29 фоизи қашшоқликда яшаган бўлса, ҳозир уларнинг кўрсаткичи 9 фоиз. Ўтган асрда бўлганидек оммавий очарчилик ва қирғирбаротлар кузатилаётани йўқ.\nБундай мушоҳадага кўпинча катта авлод сабабчи бўлади. Улар ўтган даврлар носталгияси билан яшашади. Қачондир ҳаммаси жуда яхши эди, замон қаерга қараб кетяпти, деган фикр кекса авлодда доим бўлади. Ваҳоланки, аксар ҳолларда бугун кечагидан кўра яхшироқ бўлади.\nБундай тасаввур пайдо бўлганининг яна бир сабаби шундаки, ҳозир ахборот очиқ ва у тез тарқалиш суръатига эга. Илгари ахборот манбалари чеклангани боис дунёда кунлик 10та ҳалокат ҳам номаълумлигича қолган, ҳозир эса интернет туфайли битта ҳалокат ҳам шов-шувга айлана олади.\n3-сабаб. Тўғри чизиқ инстинкти аҳоли тўхтовсиз ўсиб, ресурслар чеклангани ҳақида ваҳима уйғотади\nАҳоли сони ошиб бораётгани рост. Аммо бу 20-30 йилдан кейин Ер юзида одам сиғмай қолади дегани эмас. Чунки одамлар туғилган сари, вафот этаётганлар ҳам борлигини унутмаслик керак. 21-асрнинг дастлабки ўн йиллигида аҳоли сони 1 млрд.га ошди дегани кейинги ўн йилликда ҳам яна шунчага ошади дегани эмас. Боиси статистика тўғри чизиқ асосида ривожланмайди. Шунингдек, ғарб мамлакатларида фарзанд кўриш ҳолатлари ҳам ўтган асрдагидек юқори эмас.\n4-сабаб. Қўрқув объектив фикрлашга халал беради\nИбтидоий даврда қўрқув инсонларнинг асосий ҳимоя воситаси бўлган. Айнан қўрқув мияни керакли чораларни кўришга ундайди. Аммо қўрқув миянинг аниқ таҳлил қила олиш қобилиятини хиралаштириши, ҳиссиётларга эрк бериши ҳам факт.\nДунё бизга хатарлар билан тўла макондек кўринади. Сабаб – ОАВ шундай манзарани яратади. Катастрофалар, ўлим, террор актлари, касалликлар. Лекин тарих контекстида қарайдиган бўлсак, инсоният ҳозир тарихнинг энг яхши даврида яшамоқда. Башарият ҳеч ҳачон ҳозиргидек фаровон яшамаган. Умр давомийлиги ошмоқда, прогресс бор, таълим кўрсаткичлари ошяпти. Лекин бизга фақатгина салбий воқеликларни кўрсатишади. Чунки ижобий характердаги хабарлардан кўра, салбий бўёқларга эга янгиликлар аудиторияни кўпроқ қизиқтиради. Булар таъсирида пайдо бўлган қўрқув эса рационал мушоҳадага имкон қолдирмайди.\nОддий мисол. 2016 йилда бутун дунёда 40 млн марта авиапарвозлар муваффақиятли амалга оширилган, фақатгина 10таси ҳалокатга учраган. Аммо биз 40 млн марта эришилган муваффақиятга эмас, 10та ҳалокатга кўпроқ диққат қаратамиз.\n5-сабаб. Ҳажмлар чалғитади\nАксар ҳолларда рақамларнинг ҳажмини нейтрал ҳолда тасаввур қила олмаймиз. ЮНИСЕФ маълумотларига кўра, 2016 йилда 4,2 млн бола вафот этган. Бу даҳшатлидек туюлади. Лекин маълумотнинг бекграундига қарайдиган бўлсак, эрта вафот этган чақалоқлар сони 2015 йилда 4,4 млн, 2014 йилда 4,5 млн, 1950 йилда 14,4 млн бўлганини кўриш мумкин.\nДемак, 4,2 млн қанчалик катта рақамдек кўринмасин, аввалги кўрсаткичлар билан солиштирганда кичик эканлигини кўриш мумкин. Шу боис ҳажмларни якка ҳолда эмас, балки контекстдан юлмаган ҳолда кўриш мақсадга мувофиқ.\n6-сабаб. Бир қоида ҳамма ерда амал қилмайди\nЎзимиз кўрган ва кўниккан қоидани ҳамма жойда амал қилади, ҳамма жойда бир хил кучга эга деб ўйлаш реалликни нотўғри қабул қилишга сабаб бўлади. Рослинг буни биргина оддий мисол билан тушунтиради.\nРослинг ўз талабалари билан Ҳиндистонда тиббий амалиёт ўташ учун борганди. 3-4 нафар шифокор шифохона лифтида кўтарилаётган пайтда Рослингнинг талабаларидан бири лифтга улгуриш учун югуриб келиб, лифт эшиклари ёпилмаслиги учун оёғини қўяди. Аммо лифт барибир ёпилади ва қизнинг оёғини қисиб, юқорига судрай бошлайди.\nБу қизнинг аҳмоқлиги туфайли эмас, балки ўзи яшаган Швециядаги қоидалар Ҳиндистонда ҳам амал қилади деб ўйлагани учун содир бўлади. Чунки Швецияда лифтлар ҳаракатни сезувчи датчик билан жиҳозланган, Ҳиндистонда эса йўқ.\nБиргина мамлакат, кичик ҳудуддаги ҳолат ва қонуниятлардан келиб чиққан ҳолда бутун дунёга баҳо бериш нотўғри. Сиз яшаётган мамлакатда автократия ҳалигача ҳукм сураётгани демократиянинг мутлақо пуч ғоя эканини ифодаламайди.\n7-сабаб. Тақдирга бўйсуниш ҳисси барчаси аллақачон белгилаб қўйилган деган догмани ҳосил қилади\nБирон ҳолат бўйича турғун қарашларнинг бўлиши прогрессни инкор қилади. Дейлик, дунёдаги қашшоқлик ҳақида гап кетганда кишининг кўз олдига биринчи навбатда Африка давлатлари гавдаланади. Бунинг устига, улар ҳеч қачон қашшоқликдан чиқиб кета олмайди, уларнинг маданияти, табиати, шароитлари прогресс учун имкон қолдирмайди, деб ўйлаймиз; Африкани ҳеч бўлмаганда Шарқий Европа давлатлари сингари тараққиёт босқичида кўра олмаймиз. 50-60 йил аввал ҳозирда энг ривожланганлар қаторида бўлган Скандинавия давлатлари ҳам қашшоқ эди. Лекин улар ҳозир бой-ку?\nХусусан, ҳозир бой бўлган давлат ҳеч қачон қашшоқлашиб қолмайди, деган тасаввур ҳам ноўрин. Гап тараққиёт ҳақида гап кетганда турғунлик сифатини ишлатиш нотўғри. Чунки ҳамма илгарилама ҳаракат қилади – кимдир тезроқ, кимдир эса секинроқ. Аммо ҳеч ким бир жойда турмайди. Шу боис Рослинг стереотиплардан чекинишни маслаҳат беради.\n8-сабаб. Ҳаммасини соддалаштиришга уриниш реалликнинг нотўғри манзарасини ҳосил қилади\nОддий нарсаларга интиламиз, мураккаб нарсаларни оддий йўл билан талқин қилишга интиламиз. Муаммо оддий ва унинг ечими ҳам оддий бўлиши яхши, аммо реал ҳаётда бу имконсиз, дейди Рослинг.\nДейлик, эркин бозор иқтисодиёти қандай шаклланади? Ҳукумат бозор муносабатларига аралашишни тўхтатса, ҳаммаси изига тушади. Ёки дунёда тенгсизликни йўқотиш учун барча бойликларни аҳолининг барча қатламлари орасида тенг тақсимлаш керак, вассалом. Бу ечимлар оддийлиги билан ҳам жозибадор, узоқ ва чуқур ўйлашни талаб қилмайди. Аммо одамларни ўз нуқтайи назарларига мос келмайдиган барча маълумотларни инкор қилишларига олиб келади.\nРослинг оддий ғояларга шубҳа билан қарашни маслаҳат беради. Улар қанчалик қулай бўлмасин, заиф томонларига ҳам эга. Инсон фақатгина ўзига маъқул бўлган эмас, балки шубҳаси бўлган маълумотлар билан ҳам ишласа, ҳақиқатни топиш осонлашади. Ҳақиқатга эришиш учун фақатгина ўз маслакдошларингиз билан эмас, балки сизга қарама-қарши фикр эгалари билан баҳсга киришиш фойдалироқдир.\nҲолат ҳақида умумий тасаввурга эга бўлиш учун энг бирламчи маълумотларгагина боғланиб қолиш нотўғри. Шунингдек, битта манбанинг маълумотларига таяниш ҳам. Рослинг бир мисол келтиради. У Мозамбик бош вазири билан суҳбатлашиб қолганида вазир ўз мамлакатида сезиларли тараққиёт кузатилаётганини айтади. Рослинг очиқ статистикаларда Мозамбикнинг ялпи ички маҳсулоти юқори эмаслигини айтганда, вазир мамлакат тараққиётини таҳлил қилишда бошқа манбаларга ҳам таянишини айтади. «Мозамбикда ҳар йили анъанавий равишда ўтказиладиган умумхалқ паради бор. Унда ҳамма чиройли кийимларда қатнашади. Ўшанда одамларнинг оёқ кийими бор-йўқлигига қарайман. Ва оёқ кийими бор бўлганлар сони йилдан йилга ортмоқда», дейди вазир.\n9-сабаб. Айблаш инстинкти барча муаммоларга айбдорни топишга мажбурлайди\nАгар қандайдир кўнгилсизлик рўй берса, буларнинг барчасига қандайдир буюк ёвуз куч айбдорлигини исботлашга уриниш бошланади.\nНохуш ҳолатлар шунчаки, табиий йўсин билан содир бўлиши мумкинлигини инсон мияси инкор қилади. Эҳтимолий айбдор ҳақида вариант пайдо бўлиши билан, бошқа барча вариантларни кўриб чиқишни тўхтатамиз. Бу эса муаммонинг асл илдизига етиб боришга тўсқинлик қилади. Авиакатастрофада ухлаб қолган учувчини айбдор қилиб кўрсатиш мумкин, аммо бу бошқа авиаҳалокатларнинг олдини олиб қўя олмайди.\n2015 йилда 4000 нафар қочоқ Суриядан Европага йўл олган пайтда Ўртаер денгизида чўкиб вафот этди. Жаҳон ҳамжамияти ғазабга минди, резина қайиқда сузиб ўтиш учун ҳар бир киши ўрнига 1000 доллардан олган контрабандистларни ёмонлади. Рослинг эса ҳолатни келтириб чиқарган бошқа сабаблари излаб кўради. Туркия ёки Ливиядан Европа шаҳарларига етиб олиш учун чипта 50-100 евро туради, хавфсиз, интизомли кемалар ҳаракатланадиган паромлар ҳам бор. Лекин нега одамлар контрабанда орқали сузиб ўтишга уринишди? Чунки улар авиакомпнаия ёки расмий паромлар орқали ўтиши учун қочоқ мақомини расмийлаштириши керак, Европа мамлакатлари консулликларида эса бунинг имкони жуда кам, чунки аризалар кўп, уларни кўриб чиқиш қамрови оз. Натижада одамлар яширинча йўллар билан Европа ҳудудига ўтиб олишга ҳаракат қилишади. Рослинг Европа иттифоқининг иммиграция сиёсати контрабанда бозори пайдо бўлишига сабаб бўлган, деган хулосага келади.\n10-сабаб. Шошилиш инстинкти бизни шошилинч ва аҳмоқона қарорларга етаклайди\nТаранг шароит таъсирида зудлик билан қарор қабул қилишга тўғри келади. Аммо бу зудлик кайфияти аксарият ҳолларда янглиш қарорларга сабаб бўлади.\nМуаллиф бу бўйича ўз тажрибасидан мисол келтиради: Африканинг чеккароқ ҳудудида хизмат қилиб юрган чоғида маҳаллий аҳолида ноодатий симптомлар – оёқлар ҳаракатсизлиги, кўриш қобилиятининг йўқолиши кузатилади. Рослинг ҳаяжон ва шошилиш таъсирида қандай қарор қабул қилишни билмайди ва бу янги эпидемия деган тахмин билан шаҳар мэрига чегараларни ёпишни айтади. Эртаси куни шаҳар ташқарисидаги бозорга савдо учун отланган аёллар блокпостларга дуч келишади, чиқа олишмайди. Аммо кун кўришнинг ягона йўли бозор эди ва денгиз орқали қайиқда сузиб ўтишга қарор қилишади. Айни шу куни денгизда бўрон кўтарилади ва аёлларнинг барчаси ҳалок бўлади.\nКейинчалик белгилар маниоки ўсимлиги истеъмолидан заҳарланиш оқибатида келиб чиққани маълум бўлади. Шошилиш кайфияти, қўрқув ва эҳтимоллар Рослингни нотўғри қарорга етаклади ва аянчли оқибатга олиб келди.\nИбтидоий даврда зудликда қарор қабул қилиш инстинкти одамларга хавф олдида тўғри ҳаракатланишга ёрдам берган. Ҳозир ҳам катта йўлни кесиб ўтиш каби фавқулодда вазиятларда тезлик билан қарор қабул қилиш (тўхташ ёки югуриш) қўл келади. Аммо фавқулоддаги қарорлар баъзида нотўғри ҳаракатларга сабаб бўлиши ҳам мумкин.\nҲар қандай фақулодда ҳолатда ҳам совуққонлик ва босиқлик сақланиб қолиши керак. Зудлик билан қарор қабул қилишга тўғри келганда ҳам имкон қадар кўпроқ вақт ва маълумот сўранг.\nРослинг ўқувчини дунёни бор бўйича кўра олишга ўргатади. Қўрқув, стереотип, алдамчи тасаввурларга алданиб, дунё ҳақида янглиш тасаввурга боришдан қайтаради.\nДунёқараш фактларга асосланган бўлиши керак, инстинктларга эмас, дейди Рослинг. Дунёни ёмон кўрмаслик эса керакли ҳаракатларни белгилаш ва тараққиётга интилишга йўл очиб беради.


Университет ҳақида-ЎзМУ - Ўзбекистон миллий университети\nМирзо Улуғбек номидаги Ўзбекистон Миллий университети нафақат Ўзбекистонда, балки Марказий Осиёда биринчи ва етакчи олий таълим муассасаси ҳисобланади. Университет бир асрлик фаолияти давомида 100 мингдан ортиқ юқори малакали мутахассисларни тайёрлаб, халқ хўжалигининг барча соҳаларини етук кадрлар билан таъминлашда катта хизмат қилди ва илм-фаннинг турли соҳаларида жаҳон эътироф этган муваффақиятларга эришди.\nУлкан фан оламида илмий мактаб яратиш ўта ноёб ва шарафли ишдир. Бу борада Мусо Хоразмий, Абу Райҳон Беруний,Абу Али ибн Сино, Мирзо Улуғбек каби даҳолар асос солган анъаналар ЎзМУ олимлари томонидан муносиб давом эттирилди. Мазкур илм масканида фаолият кўрсатаётган 50 га яқин ана шундай илмий мактаблар жаҳон илм аҳлининг юксак эътирофига сазовор бўлди. Академиклар Ҳабиб Абдуллаев, Обид Содиқов, Саъди Сирожиддинов, Тошмухаммад Саримсоқов, Жўра Мусаев, Махмуд Салохиддинов, Шавкат Алимов, Азимбой Садуллаевлар асос солган илмий мактаблар шулар жумласидандир.\nУниверситет атоқли олимларидан 23 нафари Ўзбекистон Фанлар академияси президенти ва вице-президенти этиб сайланганлар. Жами 107 нафар олим академик даражасига эришган. Олима аёллардан 150 га яқини фан доктори илмий даражаси ва профессор унвонини олганлар. Бу масканда таълим олган кўплаб битирувчилар хорижий олий таълим муассасаларида муваффақиятли фаолият кўрсатиб келмоқда. Бунга ёрқин мисол Исроилдаги Холон технология институти президенти Эдуард Якубов, АҚШ Соғлиқни сақлаш вазирлиги масъул ходими доктор Амир Махмудов, Калифорния давлат университети професссори Зоир Ибрагимовлардир.\nУшбу дорулфунунда таҳсил олган зиёлилардан Абдулла Орипов, Эркин Воҳидов, Саид Ахмад, Озод Шарафиддинов,Турғун Азларов, Суюма Ғаниева Ўзбекистон Қаҳрамони олий унвонига, юзлаб профессор-ўқитувчилар Ўзбекистон Республикаси Фан арбоби унвонига, Буюк хизматлари учун ордени ва бошқа мукофотларга сазовор бўлганлар. Шу кунга қадар ЎзМУ талабаларидан 30 нафардан ортиғи Президент стипендианти, 25 нафари Мирзо Улуғбек номидаги ва 30 нафардан зиёди Алишер Навоий номидаги давлат стипендиялари соҳиби бўлган. Ўнлаб иқтидорли талабалар халқаро фан олимпиадалари, спорт мусобақалари ғолиблари сифатида дунёга машҳур бўлди .\nНазарий билимларни амалиёт билан чамбарчас боғлаш учун ЎзМУнинг 3 та дала-амалиёт майдони, 32 та ўқув-илмий лабораторияси, 3 та ўқув-илмий-тажриба маркази, 1 та ОТМлараро илмий лабораторияси ва 2 та ноёб объектнинг моддий-техник базаси такомиллаштирилмоқда . Шу билан бир қаторда, талаба-ёшларни илмий фаолиятга жалб қилиш, грант танловлари ва лойиҳаларида иштирок этиш, бошқа олий таълим ва илмий - тадқиқот муассасалари учун мақсадли илмий кадрлар тайёрлаш ишлари изчил давом этмоқда.\nЎзМУ 32 та ривожланган давлатларнинг 100 дан ортиқ олий таълим ва илмий муассасалари билан ҳамкорлик қилмоқда. М.В.Ломоносов номидаги Москва давлат университети, Сеул Миллий университети, Калифорния давлат университети шулар жумсидандир.\nАхборот-ресурс маркази замонавий технологиялар билан жиҳозланган ва интернет тизимига уланган бўлиб, кутубхона фонди 4 миллионга яқин адабиётга эга. 2017 йил октябрь ойида Ўзбекистон Миллий университетида ташкил этилган Чингиз Айтматов ва Ўзбекистон экспозицияси талабаларнинг маърифий масканига айланган.\nТурли ҳудудлардан келган талабалар Ёшлик талабалар шаҳарчасидаги замонавий турар жойларда яшайди, интеллектуал савия ва жисмоний маданиятини ошириш учун барча имкониятларга эга .


Нега Амирсойга борадиган йул сағ тушди\n25 Mart 19:47 / Published in Жамият\nАмирсой курорт зонасига борадиган йулнинг чўкиши сабаблари номланди.\nЙуллар қўмитаси Тошкент вилоятининг Бўстонлиқ туманидаги Амирсойга олиб борадиган йулнинг шикастланишига кучли қор ва ёғингарчилик туфайли курортдаги тупроқ ва тошларнинг геологик силжиши сабаб бўлганлиги ҳақида хабар берилган.\n«Тоғли ҳудудларда бундай жараёнлар мунтазам равишда рўй беради», — дея таъкидлади қўмита.\nСайтда транспорт ҳаракати тўхтатилди, таъмирлаш ишлари ташкил этилди.\nҚўмита маълумотларига кўра, март ойида тоғ чанғи курорти ҳудудида қор ва ёғингарчилик намлик меъёридан ошгани сабабли тупроқ ва тошларнинг геологик силжиши содир бўлган.\n“Йул ва унга туташ ён бағирлари лиоссимон жинслар (лой, қум) ва сунъий равишда тўлдирилган породалардан ташкил топган бўлиб, улар остида неоген ётқизиқлари қумтошлар ва алюминий тошлар билан ифодаланади. Ушбу геологик силжиш туфайли тахминий ҳажми 50 минг кубометргача бўлган чўкиндилар фаоллашди”, — дейилади хабарда.\nҚўмита Хавфли геологик жараёнларни кузатиб бориш бўйича давлат хизматининг маълумотларига асосланиб, ушбу зонада хавфли геологик жараёнларни фаоллаштириш хавфи мавжудлигини таъкидлади. Кузатишлар натижаларига кўра, 6 мартдан бошлаб ёриқлар ва белгиланган топографик-геодезик кўрсаткичлар бўйича кунига 10-20 см гача кўтарилиш давом этмоқда, ёғингарчилик миқдори 1 м гача, шундан келиб чиққан ҳолда транспорт воситаларининг ҳаракати 15-Амирсойга борадиган йулнинг 16 та пикети, 19-20 та пикети ва 33− 34 та пикетларда тўҳтатилган.\nИнтернет фойдаланувчилари томонидан вазиятни талқин қилишини изоҳлар экан, қўмита «тоғли ва тоғли ҳудудларда бундай жараёнлар мунтазам равишда юз бериб туришини таъкидлади. Тош тошлари, кучли тошқинлар, тупроқнинг одатдагидан кўпроқ намланиши таъсири остида тупроқ кўчкиси ва табиий офатнинг бошқа оқибатлари натижасида йулларнинг бир неча кунга вақтинча ёпилиши ҳолатлари мавжуд. Бундай табиий офатлар автомобил йуллари ва йул бўйидаги инфратузилманинг ҳолатига ҳар хил таъсир қилади.\nВазирлик ушбу воқеа жойида Хавфли геологик жараёнларни кузатиш давлат хизмати, Фавқулодда вазиятлар вазирлиги ва бошқа давлат идоралари вакиллари билан биргаликда ўрганилаётганини қўшимча қилди.\nТадқиқот натижалари асосида чиқарилган хулосалар ва тавсиялар асосида табиий офат оқибатлари бартараф этилади ва йулни тиклаш ишлари энг қисқа вақт ичида амалга оширилади ва транспорт ҳаракати тикланади, дея таъкидлади қўмита.\nTagged under: автомагистрал, чўкиш, ШАРҲ\nЎзбекистонда кескин совуқ кутилмоқда


Хитой болалар туғилишига қўйилган чекловни юмшатди - www.Voydod.net\nХитой болалар туғилишига қўйилган чекловни юмшатди\nХитой ҳукумати “бир оила – бир фарзанд” сиёсатини юмшатди, деяхабар беради “Sky News” телеканали Хитой давлат ОАВга таянган ҳолда.\nХитойкоммунистик партияси, агар ота-онадан бири оиласида ягона фарзанд бўлса, бундай оилавий жуфтликларга иккитафарзандли бўлишга рухсат берадиган ҳужжатни чиқарди.\nҲозир Хитойда ижтимоиймуаммолар жуда кўп. Реал ҳимоясиз қолган кексалар орасидаги ноаниқлик шулардан биридир, чунки тўртта буви вабобога ҳамда иккита ота-онага улар ҳақида кексаликда ғамхўрлик қила оладиган фақат бир киши тўғрикелмоқда.\nҚайд этиб ўтамиз, хитойликлар “бир оила – бир фарзанд” сиёсатини1970-йиллар охирида мамлакатдаги 1,3 миллиардлик аҳолини назорат қилиш учун жорий этган эди. У аҳоли ўсишини 400миллион кишига қисқартириш имконини берди.\nАгар 1970 йилда Хитойда аҳоли ўсиши 3,34% ниташкил этган бўлса, 2012 йилда ушбу кўрсаткич 1,21% ни ташкил этди. 1970 йилда мамлакатда 27 млн. 390 минг киши туғилганбўлса, 2012 йилда 16 млн. 350 минг киши туғилган.


Тиланчилик – маъмурий ҳуқуқбузарлик\nЖамиятимизда тиланчиликни даромад манбаига айлантириб олган шахслар мавжудлиги сир эмас. Бу нима, ҳақиқатдан ҳам етишмовчиликми ёки текинтомоқлик? Шариатимиз аҳкомларига кўра, бугун мавжуд егулиги бор одамнинг тиланчилик қилиши ҳаром. Яратганга шукроналар бўлсинки, тўкин-сочин замонда яшаяпмиз. Ёши улуғларнинг айтишларича, бундай серобчилик яқин тарихда бўлмаган. Озгина ҳаракат қилсанг, қорин тўяди, яна озроқ машаққатдан эринмаса, бошқа харажатлар ҳам битади. Ишнинг кўзини топиб, тадбиркорлик қилса, бошқаларга нафи тегади. Шундай экан, тиланчилик билан шуғулланишдан ор қилмоқ керак. 2016 йил январь ойидан Қозоғистон Республикасининг маъмурий ҳуқуқбузарлик тўғрисидаги Кодексига ўзгартишлар киритилди. Энди жамоат жойларда одамларга сурбетлик қилган тиланчи қонун бўйича жазоланади. Ўз хизматини суллоҳлик билан таклиф қилаётганлар ёки ўтган-кетганлардан пул сўраётганларга 5 ОҲК миқдорда жазо чораси қўлланилади. Айнан шундай ҳуқуқбузарлик маъмурий жазосидан кейин 1 йил ичида такрорланса, 5 кеча-кундуз қамоқ жазоси қўлланилади.\nЛекин, Шимкент кўчаларида садақа сўровчилар камайгани йўқ. Тиланчиларни одатий жойларда учратиш мумкин. Масалан, Т. исмли фуқаро “Айна” бозорида тиланчилик қилади. Яъни, жамоат жойларда суллоҳлик қилган. Судда аниқланишича, у илгари ҳам худди шу каби ҳуқуқбузарлик билан маъмурий жавобгарчиликка тортилган эди.\nШу сабабли, кўриб чиқилган иш натижасига кўра, суд Т.ни ҚР Маъмурий ҳуқуқбузарлик Кодексининг 449-моддаси, 2-бандига кўра айбдор, деб топиб, 1 кеча-кундузга маъмурий қамоқ жазосини белгилади.\nЭҳтимол, уруш йилларда айрим муҳтож кишилар жон сақлаб қолиш учун тиланчилик қилишгандир. Ҳозир-чи? Ишлаш, ҳалол ризқ топиб ейиш учун барча шароитлар муҳайё. Ногирон, кам таъминланган оилаларни давлатимиз нафақа билан таъминламоқда.\nХуллас, тиланчилик иллатини ҳеч қандай баҳона билан оқлаб бўлмайди.\n– Уйингда бирор нарса йўқми? – сўрадилар жаноб саллаллоҳу алайҳи васаллам.\n– Намат бор – бир қисмини ёпиниб, бир қисмини тагимизга тўшаймиз. Яна бир дона коса бор – сув ичиб турамиз, – жавоб берди Аърбий.\n– Уларни менга олиб кел, – дедилар саллаллоҳу алайҳи ва саллам. Олиб келгач, қўлларига олиб туриб:\n– Мана буларни ким сотиб олади? – дедилар.\n– Мен бир дирҳамга сотиб оламан! – деди бир киши.\nМен икки дирҳамга сотиб оламан! – деди иккинчиси.\nРасулуллоҳ саллаллоҳу алайҳи ва саллам уларни сотиб, икки дирҳамни олдилар ва ансорийга бериб:\n– Бир дирҳамга аҳлинг учун егулик сотиб ол, яна бир дирҳамига эса болта сотиб олиб, менга олиб кел, – дедилар. Олиб келган эди Расули акрам саллаллоҳу алайҳи ва саллам унга ёғочдан соп қилиб бердилар. Сўнг:\n– Бор, ўтин қил. Ўн беш кунгача мен сени кўрмай! – дедилар.\nАърбий Расулуллоҳ саллаллоҳу алайҳи ва салламнинг айтганларини қилиб келди. Бу вақт мобайнида ўн беш дирҳам фойда қилиб, бир қисмига озиқ овқат, қолганига кийим кечак сотиб олди.\n– Мана бу ишинг қиёмат кунида юзингга доғ бўлганидан кўра яхшироқдир, – дедилар Сарвари коинот саллаллоҳу алайҳи ва саллам.\nЖ. РИСБАЕВ, Абай тумани прокуратурасининг прокурори. Шимкент шаҳри., 2017-07-04, 20:00 209


Аҳмаджон Мелибоев. Бола тарбиясига яширинган даромад | www.ziyouz.uz\nБош саҳифа МатбуотҲозирги давр матбуотиАҳмаджон Мелибоев. Бола тарбиясига яширинган даромад\nЖаҳон банки президенти Жим Ён Кимнинг Америка Қўшма Штатларида чоп этиладиган нуфузли “Foreign affairs” журнали сайтида эълон қилинган “Инсон капиталини ривожлантиришдаги узилишлар” сарлавҳали таҳлилий ҳисобот мақоласида келтирилган мушоҳадалар, банк экспертларининг муҳим хулосалари, умуман, инсон капиталига эътиборни кучайтириш зарурлиги ва бундай сиёсатнинг самаралари билан боғлиқ факт ва рақамлар ушбу мавзуга дахлдор кишиларни бефарқ қолдирмайди. Бунга мақоланинг қизиқарли, ноанъанавий услубда ёзилгани билан бирга, мавзунинг ҳамма замонларда, бугун ҳам, келажакда ҳам жаҳоннинг жамики давлатларига – бойигаю камбағалига истисносиз тааллуқли экани, миллий тараққиёт йўлидан бораётган ёки бу йўлни орзулаётган ҳеч бир давлат инсон капиталини ривожлантиришдек муҳим вазифани четлаб ўтиши мумкин эмаслиги сабабчи дегим келади.\nИжтимой-сиёсий ҳаётда давлат-жамият-шахс муносабатлари мавжуд экан ва бу учлик сафига яқин-келгусида бирор ўзгартириш киритиш, масалан уни қисқартириш ёки бошқа бир тушунча билан бойитишнинг зарурати йўқлиги боис, инсон манфаатлари ҳеч қачон кун тартибидан тушмайди. Аммо бу тушунча қайси бир ҳолатда қайси бир жойда, минтақада маълум муддат эътибордан четда қолиши, мавҳум даражали масалага айланиши мумкин. Бунда, шубҳасиз, миллий тараққиёт, умумривожланиш, мақолада айтилганидек, “мураккаб узилишларга дуч келади”, жамият инқирозга юз тутади, одамларнинг турмуш тарзи, харид қуввати сусаяди, давлат-жамият-шахс муносабатларида ўнглаш қийин бўлган номутаносиблик юзага келади.\nБу ҳолатга тушишнинг аянчли оқибатларини собиқ тузумнинг сўнгги йилларида иттифоқдош республикалар ҳаётида юз берган ижтимоий-иқтисодий, маънавий-ахлоқий танглик, инсоний фожеалар, озиқ-овқат тақчиллиги мисолида яққол кўриш мумкин бўлди.\nИқтисодчи, молиячи мутахассислар илмий мулоқот тилида “инсон капитали” иборасини ишлатишади. Оддий тилда мулоҳаза юритиш учун “инсон манфаатлари” иборасидан бемалол фойдаланиш мумкин, зеро, бундай оддийлик бу икки иборанинг бир-биридан фарқ қилувчи айрим жиҳатларини инкор этмайди. Шундай экан, фикримизни оддий мушоҳада тилида баён қилишга ҳаракат қиламиз.\nБу ёруғ оламда инсон ҳаёти пайдо бўлганидан бери одамлар яхши, тинч яшашни орзу қилади. Бунинг учун кўп нарса керак эмас: тирикчилик шароити, тинч уй-жой, болалари ҳаётининг хавфсизлиги бўлса, бас. Дунё дунё бўлганидан бери, ер юзининг қайси бир пучмоғида бўлмасин, юзага келган жамиятлар ҳам, аслида, шу уч ниятни ўзининг бош мақсади деб билган. Инсониятнинг бутун тарихи давомида давлат тепасига келган ҳукмдорларнинг ҳаммаси одамлар ҳаётини яхшилашга интилишган, ҳаракат қилишган, турли-туман ислоҳотларни амалга оширишган (Бундан ёвуз ниятли бузғунчилар, вайронкор кимсалар, қонхўр золимлар, истисно, албатта). Аммо биргина ниятнинг ўзи билан иш битмаган. Чунки, бундай ислоҳотларда ҳукмдорлар билан жамият аъзоларининг манфаатлари ўзаро уйғунлашмаган, аниқроғи, икки тараф хоҳиш-истакларининг мос келишини раҳбар доиралар хоҳлашмаган.\nСобиқ совет тузумида айнан шундай номақбул йўл тутилгани бугун энди ҳеч кимга сир эмас. Шўролар салтанати ўзининг юксак чўққисига кўтарилган пайтларга доир ҳужжатларни варақлар экансиз, “инсоннинг камолоти, бахт-саодати, қадр-қиммати, фахр-ифтихори, совет оиласининг мустаҳкамлиги” тўғрисида шу қадар кўп гапирилгани, бу ҳақда бутун дунёга жар солингани, жамики расмий ҳужжатлар, узундан-узоқ маърузалар, “буюк истиқбол режалари” айни шу сўзлар билан тўлиб-тошганига гувоҳ бўласиз. Аслида эса, расмий сиёсат тамомила бошқа – одамларнинг онг-тафаккурини жиловлаш, фикр эркинлиги йўлига тўсиқ қўйиш, жамиятни карахт ҳолатда тутиб туриш, миллий уйғониш, ўзликни англашга изн бермаслик йўлидан борди.\nБиргина мисол. Шўро тузуми дунё мамлакатларининг ҳеч бирида қўлланилмаган, ақлли-ҳушли одамнинг ҳатто тушига ҳам кирмаган ғайриинсоний сиёсатни амалга оширди – мамлакатда тадбиркорлик, ишбилармонлик расман тақиқлаб қўйилди. Бу тақиқни бўз ерни не азоб-уқубат билан ўзлаштириб, экин эккан, кузда мўл ҳосил кутаётган деҳқоннинг шу экинга келадиган сув йўлини бошқа биров эмас, ўзи, ўз қўли билан бузиб ташлашига менгзаш мумкин. Бошқача ифодалаш қийин. Таассуфки, бу калтабин сиёсат узоқ вақт ҳукм сурди, оқибат натижада тузумнинг ўзини таназзулга олиб келди.\nБугун дунё ҳам, одамлар ҳам ўзгарди. Инсоният яхши ният билан янги асрга қадам қўйди. Оламшумул ихтироларнинг саноғи кун сайин ошиб бормоқда. Аммо… муаммолар саноғи ҳам шунга яраша бўлмоқдалиги ғалат. Илмий-техникавий тафаккур ривожи янги аср муаммолари олдида танг қолаётган ҳолатларга ҳам гувоҳ бўлиб турибмиз. Уларни бирма-бир санашга ҳожат йўқ, одам савдоси, гиёҳвандлик, қочоқлар, терроризм, диний мутаассиблик каби бало-офатларнинг ўзи ҳаммасини айтиб турибди. Бунга баъзи расмий маълумотларни қўшайлик: дунёнинг ривожланган ўн давлатида ҳарбий-саноат комплекси харажатлари кун сайин эмас, соат сайин ошаётгани аниқ. Дунёда инсоннинг яшаши учун яратилаётган жамики имкониятлардан аҳолининг атиги 17 фоизи фойдаланаётир, қолган 83 фоиз аҳолига эса 17 фоиз имконият қолмоқда. Бундай “тақсимот” наҳотки сақланиб қолаверса?\nЖим Ён Кимнинг мақоласида келтирилишича, инсон капиталига инвестиция киритишдан кўра самарали иш, доно ечим йўқ. Бу қўйилма таълим соҳасида, айниқса, яхши самара беради. Буни иккинчи жаҳон урушидан кейин Япония тутган йўл ҳам тасдиқлайди: четдан қарз олинмагани, мавжуд ички имкониятлар асосан мактаб таълимига йўналтирилгани боис, Япония қисқа муддат ичида ўзини тиклаб олди. Жаҳон банки томонидан ўтказилган тадқиқотлар ҳар бир қўшимча таълим йили инсон даромадини ўртача 10 фоизга оширганини кўрсатган. АҚШдаги бошланғич мактабнинг алоҳида синфида ишлаётган паст малакали ўқитувчини ўрта даражадаги мутахассисга алмаштириш ўқувчиларга бутун иш фаолияти давомида қўшимча 250 минг долларгача даромад олиш имконини берган. 2010 йили Мичиганда таълим самарадорлигини ошириш учун сарфланган ҳар бир доллар жамиятга 7-12 долларгача фойда бўлиб қайтган.\nБундай мисолларни бошқа манбалардан ҳам келтириш мумкин. Юқоридаги тўрт муаммонинг урчиши, асосан, ишсизлик, таълим-тарбиянинг сустлиги, саводхонлик даражасининг (зиёлиликнинг) пастлиги билан бевосита боғлиқ. Социолог Фишманнинг фикрича, она тилига эътиборнинг пастлиги ҳам ёшлар орасида жиноятчиликнинг кўпайишига олиб келар экан.\nЎйлаб кўрайлик, дунёнинг етакчи мамлакатларида ўтказилаётган турфа хил ислоҳотлар, тараққиёт дастурлари, илмий-техникавий тадқиқотлар марказида ҳамиша ҳам инсон манфаати ётадими ёки уларда бошқа мақсадлар ҳам борми? Масалан, бугун ривожланган мамлакатларда оғир саноат соҳасида меҳнат қилаётган ишчиларни “сунъий интеллект” деб номланган роботлар билан алмаштиришга жиддий эътибор берилмоқда. Давос шаҳрида бўлиб ўтган сўнгги форумда россиялик тадбиркорлар бу йўналишда эришган ютуқларини завқ билан намойиш қилишди. Ҳисоб-китобларга кўра, яқин-келгусида бундай қурилмалар узоқ йиллик меҳнат стажига эга, тажрибали 250-300 минг кишининг ўрнини эгаллайди. Демакки, шунча киши ишдан бўшатилади. Хўш, улар оиласининг таъминоти, ўзининг тақдири нима бўлади? Бундай ҳолатлар бугунги тараққиёт, даромад кетидан қувиш шиддати инсон манфаатларини четлаб ҳам ўтмоқда, деган аччиқ мушоҳадага олиб келади. Эътироз билдириш қийин. Чунки, роботлар одамларга ўхшаб иш ҳақи талаб қилмайди, иш ташлаш ҳолатлари юз бермайди, намойишлар тўхтайди, ёши ўтганида уларга нафақа тўланмайди.\nМасаланинг қисқача моҳияти шундан иборат. ХХI аср эркинлиги ҳар бир давлатга ўзи танлаган йўлдан юришга изн берди. Аммо бу ёруғ дунёда йўл дегани шу қадар кўпки, уларнинг ҳаммаси Римга ҳам, кўзланган мақсадга ҳам элтмайди. Ҳар бир давлат ўзи учун мақбул тараққиёт йўлини белгилар экан, бунда, аввало, кўзлаган мақсадидан келиб чиқади. Ўтган асрнинг сўнгги ўн йиллиги бошида мустақилликка эришган республикаларда айнан шундай бўлди – ҳар ким ўзига мақбул тараққиёт йўлини танлади. Ўзбекистон ташқаридан қарз кўтармасликка, ўзининг ички имкониятларига ва халқимизнинг салоҳияти ва хоҳиш-иродасига таяниб иш кўришга қарор қилди. Бу қарор нечоғли тўғри бўлганини бугун дунё ҳамжамияти эътироф этиб турибди.\nЎзбекистон Президенти Шавкат Мирзиёевнинг кейинги икки йиллик фаолияти, янги халқчил ижтимоий-иқтисодий сиёсати ва биринчи йилнинг “Инсон манфаатлари ва халқ билан мулоқот йили” деб номланишидаёқ инсон капиталини ривожлантириш мақсадлари яққол кўзга ташланади. Халқ билан мулоқотга киришиш, танқидий мушоҳадаларини тинглаш, одамларнинг ҳақли эътирозлари ва амалий таклифларини ўрганиш, таҳлил қилиш, ўринлиларини қабул қилишнинг ўзи сон-саноқсиз муаммоларни ижобий ҳал қилиш имконини берди. Бугун ҳам давом этаётган бу жараён мамлакат иқтисодиётига қанча самара берганини оддий рақамларда акс эттириш қийин. Бу самара мурожаатлари ўрганиб чиқилган ва тегишли чора-тадбирлар белгиланган миллиондан ортиқ юртдошларимизнинг турмуш тарзида, бугунги фарахли кунларга етиб келгани шукронасида ўз ифодасини топиб турибди. Бундан ортиқ самара бўлмас.\nИккинчидан, давлатимиз раҳбари жамиятда ҳуқуқий онг ва маданиятни ривожлантириш, эл-юртнинг ҳуқуқ-тартибот органлари ходимларига ишончини мустаҳкамлаш орқали содир этилаётган жиноятларнинг олдини олиш, бу йўлга билиб-билмай кириб қолган, хатосини тушуниб, чин дилдан тазарру қилган ёшларни (катта ёшлиларни ҳам) оилага, маҳаллага, фаол ижтимоий ҳаётга қайтаришни ғоят муҳим вазифа сифатида белгилади. Қисқа вақт ичида кўплар оила бағрига, фарзандлари ёнига, қариндошлар сафига қўшилди, мутасаддилар уларнинг соғлиғини тиклаш, ишга жойлаштириш, оилавий муаммоларини ҳал этиш билан жиддий шуғулланмоқдалар. Енгил қонунбузарлик қилган ёшларнинг хулқи ота-оналари, жамоатчилик вакиллари иштирокида муҳокама этилиб, улар маҳалла ва ёшлар иттифоқи томонидан кафилликка олинди. Ишсиз, уюшмаган ёшларнинг катта қисми ишга жойлашди, уқувлиларига тадбиркорлик билан шуғулланиш имкони берилди. Демакки, қанчадан-қанча жиноятларнинг олди олинди, оилалар бут бўлди, кўнгли ўксик фарзандларнинг қадди тикланди, муштипар оналарнинг чеҳраси ёришди. Бу ишлардан келаётган мўмай фойдани ҳатто жаҳон банки кузатувчилари ҳам аниқ ҳисоблай олмасалар керак.\nДавлатимиз раҳбари яхши қўшничилик, аҳил-иноқлик, ўзаро ҳурмат-эҳтиром сиёсатини юксак поғонага кўтарди. Ҳам ичкарида, ҳам ташқарида ўринли-ўринсиз қўйилган тўсиқлар олиб ташланди, асоссиз текширувларга, шубҳа-гумонларга барҳам берилди. Узоқ йиллар бир-биридан узилиб, бегоналашаётган оилалар, бир ота-онанинг фарзандлари, сулолалар, дўст-қадрдонлар, касбдошлар бугун бир-бирларини бағриларига босиб, Президентимизни дуо қилмоқдалар. Маданият, адабиёт, театр ва кино санъати намояндаларининг ўзаро борди-келдилари, ижодий ҳафталик ва декадалар тиклана бошланди, бугун барчамиз ижодкорликдаги янги уйғониш фаслига гувоҳ бўлиб турибмиз.\nЎш Давлат Академик драма театри ижодкорлари Миллий Академик драма театримиз саҳнасида Чингиз Айтматовнинг “Соҳил бўйлаб чопаётган олапар” қиссаси асосида тайёрланган спектаклни намойиш этдилар. Ўзбек ва қирғиз кино ижодкорлари биргаликда “Дилбарим” фильмини суратга олмоқдалар. “Жаҳон адабиёти” журналининг бу йилги тўртта сони Қозоғистон, Қирғизистон, Тожикистон ва Туркманистон ижодкорларига бағишланмоқда. “Шарқ юлдузи” ва Қирғизистонда чоп этиладиган “Ала-тоо” адабий-бадиий журнали ўртасида ижодий ҳамкорлик алоқалари ўрнатилди. Ёзувчилар уюшмасида Украинанинг мамлакатимиздаги элчихонаси билан биргаликда оташнафас шоира Леся Украинканинг ўзбек тилига ўгирилган “Марварид ёшлар” китоби тақдимоти бўлиб ўтди. Бир гуруҳ ўзбек ижодкорлари қўшни Қозоғистонда бўлиб, ҳамкасблари билан дилдан суҳбатлашиб, янги ижодий режалар тузиб қайтдилар. Бошқа соҳаларда ҳам қувонарли ўзгаришлар юз бераётир. Халқ кўнгилдаги кўтаринкилик, янги ижод намуналари, янги китоблар, таржималар, устоз-шогирдлик анъаналари – булардан келаётган фойдани ким ҳисоблайди? Буларнинг ҳаммаси инсон капиталини ривожлантириш, инсон манфаатларига хизмат қилиш, ҳазрати Инсонни улуғлаш эмасми?!\nБуюк адиб Чингиз Айтматовнинг бундан роса йигирма икки йил аввал Тошкентда сўзлаган нутқида айтилган қуйидаги сўзлари беихтиёр ёдга тушади: “Борди-келдиларимиз деярли тўхтаб қолди. Ҳозир ўзбек адабиётида, хусусан ёш ўзбек адиблари ижодида қандай ютуқлар бор, улар қайси мавзуларни қаламга олмоқдалар, қандай янги йўналишлар мавжуд – бундан биз томондаги тенгдошларингизнинг хабари йўқ. Ва, аксинча, бизда нима гап, ёзилаётган, чоп этилаётган асарларнинг мазмуни, ғоявий-бадиий савияси қандай – буни сизлар билмайсизлар. Бу кетишда бир-биримиздан узоқлашиб кетамиз. Бора-бора бир-биримизни танимай қоламиз, бир-биримизга ишончсизлик, ҳадик кўзи билан қараш бошланади. Мен асло бўрттираётганим йўқ. Бепарво юраверсак, бир-биримизга интилмасак, шу даражага тушишимиз аниқ. Бора-бора бир-биримизни таржимон орқали тушунадиган бўлиб қоламиз. Бу – тузатиш қийин бўлган катта маънавий фожиа бўлади…” Не бахтки, бугун ана шу маънавий фожеа қирғоқларидан узоқлашмоқдамиз. Бу жараён бардавом бўлсин.\nКейинги икки йил ичида мамлакатимизда миллий таълим соҳасини амалда ислоҳ қилишга, хусусан, соҳа кадрлари малакасини оширишга алоҳида эътибор берилди. Мамлакатда мактабгача таълим соҳаси ночор аҳволга тушиб қолганини, бу борада бепарво ўтказаётган ҳар кунимиз шундоқ ҳам мураккаб муаммони янада мураккаблаштириши мумкинлигини тушуниб етдик, Президент Фармонига биноан янги вазирлик ташкил этилди. Мактабгача тарбия муассасалари фаолиятини тубдан яхшилаш чора-тадбирлари белгиланди.\nШу ўринда бир мулоҳаза. Яқин Шарқ мамлакатларидан бирида болаларни бўлажак касбга йўналтириш… боғча тарбиясидан бошланади. Тарбиячилар (тажрибали педагог ва руҳшунослар) ота-онаси боғчага олиб келган боланинг қандай ўйинчоқлар ўйнаши, бошқа болалар билан муомаласига қараб, уларни маълум йўналишли гуруҳларга ажратилади. Бунда улар боланинг томирлари қайси соҳага мойиллигини билишга ҳаракат қилишса керак. Шундай қилинганда бола ёшлигидан ўзи қизиққан соҳага яқинлашади, уни ўрганади ва… боғчадан кейин мактабда, олий ўқув юртида яхши ўқийди, фанларни аълога ўзлаштиради. Бундан келадиган даромадни тасаввур қиласизми?\nДавлатимиз раҳбарининг оилани мустаҳкамлаш борасидаги Фармон ва қарорларини олайлик. Оила – инсоният ўзининг бутун тарихи давомида ихтиро қилинган энг ноёб ячейка бўлса керак. Оила таназзулга юз тутса, айтайлик, ундаги ўртача уч-тўртта бола қаровсиз қолса, бири жиноятга, иккинчиси гиёҳвандликка, учинчиси порахўрликка, тўртинчиси танбалликка мойил бўлиб вояга етса, жамият олдида янги тўртта муаммо пайдо бўлади, уларни бу касалликдан фориғ қилиш учун сарфланадиган маблағнинг миқдорини ким айта олади?\nЖаноб Жим Ён Кимнинг мақоласида айтилишича, шу йилнинг октябрь ойида Бали оролида бўлиб ўтадиган Жаҳон банки гуруҳининг йиллик йиғилишида бугун дунёга келадиган бола 18 ёшга етганида унинг саломатлиги қандай бўлиши, бу борада қандай муаммоларга дуч келиши турли мамлакатлар мисолида кўрсатиб берилар экан. Бошқа мамлакатларни билмадим, аммо Ўзбекистонда бугун дунёга келган чақалоқ 18 йилдан кейин қандай ҳаёт кечиришини, саломатлиги, илми, онг-тафаккури, хулқ-одоби қандай бўлишини тасаввур қилиш қийин эмас: мамлакатимизда инсон капиталига сарфланаётган харажатлар йиллар ўтгани сайин, беш-ўн баробар бўлиб, ўзимизга, эл-юртимизга, маънавий баркамоллигимизга қайтади ва жаҳон банки мутасаддиларининг йиллик ҳисоботларини гўзал рақамлар билан безайди.\nБанк ва Халқаро молия корпорациясининг сўнгги маълумотлари бундай умидворликка асос бўла олади. Чунончи, ушбу икки нуфузли ташкилотнинг “Бизнес юритиш” йиллик ҳисоботида Ўзбекистоннинг рейтинги 2 баробардан ортиқ яхшиланиб, жаҳоннинг 190 та мамлакати орасида 2012 йилдаги 166-ўриндан 2017 йилда 74-ўринга кўтарилган, бизнес юритиш учун энг қулай ишбилармонлик муҳити, ҳуқуқий кафолот бўйича эса мамлакатимиз биринчи ўнликдан жой олган. Бу натижалар, шубҳасиз, Ўзбекистонда амалга оширилаётган жамики ислоҳотлар марказида Инсон ва унинг манфаатлари ётишини тасдиқлайди.\n← Аввалги Аввалги Парижлик даҳо (Клод Дебюсси)\nКейинги → Кейинги: Дилмурод Қуронов, Феруза Ҳабибуллаева. “Ўткан кунлар” таржимаси: таҳлил ва тавсиялар


21 февраль – «Халқаро она тили куни» муносабати билан Тошкент шаҳар Маънавият тарғибот маркази томонидан умумшаҳар диктанти тадбири ўтказилиши режалаштирилмоқда. Бу ҳақда Тошкент шаҳар ҳокимлиги Ахборот хизмати хабар берди.\nМазкур таълим лойиҳаси пойтахтимизнинг кўп миллатли аҳолисига она тилидан тўғри фойдаланишга ёрдам бериш, диктант орқали тилни ўзлаштириш даражасини аниқлаш, хат ва ҳужжатларни саводли тайёрлаш маданиятини ривожлантиришга йўналтирилган. Унда барча ташкилот ва муассасалар, умумтаълим мактаблари, академик лицейлар ўқувчилари, касб-ҳунар коллежлари ва олий ўқув юртлари талабалари, миллий маданий марказлар вакиллари иштирок этиши мўлжалланган.\nДиктант барча учун ихтиёрий ва ҳар қандай текширувдан ҳоли ўтказилади. Диктант ёзганларга ўзлари қилган хатоларни текшириб олишлари учун унинг матни сайтимизда жойлаштирилади.\n13:37 Сайлов куни Тошкентда жамоат транспорти бепул. «Тошшаҳартрансхизмат» эса бундан бехабар


18 январь, 22:52\nБугун ЎФA раҳбарияти ҳамда “International Management Group” компанияси ва Италиянинг “Рома” клуби вакили Карлос Перез ўртасида учрашув бўлиб ўтди. Бу ҳақда ЎФА матбуот хизмати хабар берди.\nМаълумки, мазкур компания спорт тадбирларини ташкил этиш, менежмент, маркетинг каби бир қатор йўналишларда дунёнинг етакчиларидан ҳисобланади. Компания бу борада кўплаб мамлакатлар ва клублар билан замонавий футболни ривожлантириш борасида ҳамкорлик қилиб келади.\nУчрашув аввалида Карлос Перез мамлакатимизда кўплаб иқтидорли футболчилар мавжудлиги, улар жаҳон майдонларида ўзларининг истеъдодларини кўрсатиб келаётганлигини Элдор Шомуродов мисолида эътироф этди.\nЎФA вакиллари юртимизда “Рома” клуби академиясини ташкил этиш имкониятларини ўрганиш борасида фикр билдиришди. Шунингдек, ўзбекистонлик иқтидорли футболчилар ҳамда мураббийларни Италияда малака ошириш ва тажриба алмашишини йўлга қўйиш масаласи муҳокама этилди. Европада мавқеи юқори ҳисобланган “Рома” клубининг маркетинг тизимини ўрганиб чиқиб, Ўзбекистонда татбиқ этиш таклифи илгари сурилди.\nЭлдор Шомуродов каби етакчи футболчиларимизнинг хорижий клублардаги фаолиятига оид махсус филмлар тасвирга олиш кераклиги, бу эса ёш футболчиларнинг мотивациясини ошириш, ўз устида ишлаш, профессионалликка интилиш, иродали бўлиб етишишларига туртки бўлиши мумкинлигини таъкидлади.\nЎФA раҳбарияти Европанинг етакчи чемпионатлари ва клубларида Ўзбекистон брендини илгари суриш бўйича ўз таклифларини эшиттирди. Карлос Перез келажакда бу каби истиқболли лойиҳаларни биргаликда амалга оширишга доимо тайёр эканлигини айтиб ўтди.


Халқаро фуқаро мудофааси ташкилоти Бош котиби Ўзбекистонга (...)\nХалқаро фуқаро мудофааси ташкилоти Бош котиби Ўзбекистонга келади\nЎзбекистоннинг Женевадаги БМТ бўлинмаси ва бошқа халқаро ташкилотлардаги доимий вакили Улуғбек Лапасов Халқаро фуқаро мудофааси ташкилоти (ХФМТ) бош котиби Мариату Нжупуо Яп билан учрашди, деб хабар бермоқда «Дунё» АА мухбири.\nХалқаро фуқаро мудофааси ташкилоти ҳукуматлараро тузилма бўлиб, унинг ташкил топганига жорий йил октябрь ойида 90 йил тўлди. Ташкилот давлатларга аҳолини табиий ва антропоген офатлардан ҳимоя қилиш ва ёрдам кўрсатиш, шунингдек, мол-мулк ва атроф-муҳитни муҳофаза қилиш бўйича тузилмаларни яратишда кўмаклашишни ўз олдига мақсад қилиб қўйган. Ушбу тузилмалар одатда фуқаро ҳимояси, фуқаро мудофааси, фуқаро хавфсизлиги номлари билан таниш бўлиб, уларнинг барчаси фавқулодда вазиятларни бошқариш билан шуғулланади.\nХФМТ давлатлар томонидан яратилган миллий тузилмаларни бирлаштириб, улар ўртасидаги ҳамкорлик ва ўзаро ҳамжиҳатликни ривожлантиришга хизмат қилади. Ташкилот бош қароргоҳи Женевада жойлашган. Ўзбекистон 2014 йилдан буён ушбу ташкилотда кузатувчи мақомига эга.\nУчрашув чоғида Ўзбекистон ва ХФМТ ўртасидаги икки томонлама ҳамкорликнинг устувор масалалари муҳокама қилинди.\nБош котиб ташкилот Ўзбекистонни тўлақонли аъзо давлатлар сафида кўришдан манфаатдор. Унинг сўзларига кўра, бу фуқаро муҳофазаси, авариялар, фалокатлар ва табиий офатлар натижасида юзага келадиган фавқулодда вазиятларнинг олдини олиш, уларнинг оқибатларини бартараф этиш соҳасида тажриба алмашишни йўлга қўйиш имкониятини беради. «Махсус табиий-иқлим шароитида фаолият юритадиган ўзбекистонлик қутқарувчиларнинг касб маҳорати ва тажрибаси ХФМТга аъзо ривожланаётган мамлакатлар учун ҳам фойдали бўлади», - деди у.\nБундан ташқари, бош котиб Ўзбекистоннинг ХФМТга тўлақонли аъзо бўлиши аҳоли ва ҳудудларни фавқулодда вазиятлардан муҳофаза қилиш бўйича халқаро кўп томонлама ҳамкорликни янада ривожлантиришга, ташкилот ва унга аъзо давлатлардан Ўзбекистоннинг тегишли тузилмаларини замонавий техника ва технологиялар билан жиҳозлаш учун молиявий ҳамда техник ёрдам жалб этиш, миллий мутахассисларнинг ХФМТнинг ихтисослаштирилган ўқув тадбирларида иштирок этишига хизмат қилишини таъкидлади.\nМариату Нжупуо Яп жорий йил 12-16 ноябрь кунлари Ўзбекистон фавқулодда вазиятлар вазирлиги томонидан ташкил этилаётган Ўт ўчирувчилар ва қутқарувчилар халқаро спорт федерациясининг 22-конференциясида қатнашиш учун Тошкентга келади.\nМариату Нжупуо Яп “Дунё” АА мухбирига Ўзбекистон билан ҳамкорлик истиқболлари ҳақидаги фикрларини сўзлаб берди.\nЎзбекистон фавқулодда вазиятлар вазирлиги томонидан Ўт ўчирувчилар ва қутқарувчилар халқаро спорт федерацияси билан ҳамкорликда ташкил этилаётган анжуманга таклиф учун миннатдорлик билдираман, - деди у. - Ушбу ташриф мамлакатнинг тегишли идоралари вакиллари билан ўзаро ҳамкорликнинг долзарб масалаларини муҳокама қилиш учун қулай имконият бўлади. Ўзбекистон Халқаро фуқаро мудофааси ташкилотида кузатувчи давлат мақомига эга. Умид қиламизки, яқин истиқболда мамлакат ХФМТнинг тўлақонли аъзосига айланади ва фуқаролик мудофааси соҳасидаги энг илғор амалиётларни хорижий давлатлар, хусусан, Африка қитъаси мамлакатлари билан баҳам кўради. Чунки Африка қитъаси давлатлари ташкилот аъзоларининг катта қисмини ташкил қилади. Ҳозирги кунда ХФМТга аъзо 60 та давлатдан 28 таси ушбу қитъа мамлакатлари ҳисобланади.\nТошкентда бўлиб ўтадиган халқаро тадбир ҳам ташкилий, ҳам мазмунан юксак даражада уюштирилишига, Ўзбекистондек ажойиб мамлакатга сафарим самарали бўлишига умид қиламан.


"Пахтадан воз кечиш Мирзиёев иқтисоди негизи бўлиши керак" - BBC News O'zbek\nImage caption Европа иттифоқи боғдорчиликни ривожлантириш учун 21,5 миллион евро беради\nЕвропа Иттифоқи Ўзбекистонга боғдорчиликни ривожлантириш учун 21,5 миллион евро ажратади. Ушбу келишув Ўзбекистон янги Президенти Мирзиёев республикада пахта яккаҳокимлигига барҳам бериш учун бир неча ишоралар бергандан сўнг амалга ошмоқда.\n17 июл куни "Ўзбекистон - Европа иттифоқи" ҳамкорлик кенгаши йиғилишида иштирок этиш учун Ташқи ишлар вазири Абдулазиз Комилов Брюсселга етиб келган.\nКомилов Брюсселда ЕИ халқаро ҳамкорлик комиссияси раҳбари Стефан Мансервиси билан Ўзбекистон ва Европа иттифоқи ўртасида "Боғдорчиликни ривожлантириш" лойиҳасини амалга ошириш бўйича келишув имзолаган. Ҳужжатда Европа иттифоқи Ўзбекистонга боғдорчиликни ривожлантириш бўйича 21,5 миллион евро грант маблағлари ажратиши кўрсатилган.\nПахта 2016: Ҳашар-футболчига ярашар...\nПрезидент Мирзиёев Каримов лавозимига ўтирган кунлариданоқ Ўзбекистонда пахта етиштиришни камайтириши борасида гапирган.\nСайловолди дастурида 2017-2020 йилларда пахта майдонлари босқичма-босқич қисқартирилиши кўрсатилган. Мирзиёев пахтадан кам ҳосил экувчи минглаб гектар майдонларни қисқартириш ҳақида кўрсатмалар берган.\nБироқ шундай бўлса-да, Жиззах вилоятининг айрим туманларида бундан бир неча йил олдин пахтадан деярли даромад кўрмайдиган фермер далаларининг четида ташкил қилинган боғлар ўтган 8 ой ичида бутунлай бузилган ва унинг ўрнига қайтадан пахта ва буғдой экилган.\nТошкентдан Иқтисодчи Анвар Ҳусаинов пахтадан воз кечиш сиёсати Мирзиёевнинг янги иқтисоди асоси бўлиши кераклигини айтади.\nИқтисодчи Ўзбекистон пахатадан воз кечса 100 миллиард доллар даромад қилиши мумкинлигини урғулаган.\nҲусаинов шу йил баҳордан қишлоқ хўжалиги соҳасида тубдан ислоҳотлар бўлиб пахта майдонлари сезиларли қиқартирилишини кутганини айтади. Бироқ бундай бўлмаган.\nИқтисодчи билан суҳбатимизни тинглашг учун линкни босинг.


Кун мавзулари, 20 апрел 2004\n24 январ 2020, Тошкент вақти: 18:53\nсешанба 20 апрел 2004\nСорос жамғармаси рўйхатдан ўтмади\nТўлқин Ўзбекистонда Сорос жамғармаси номи билан танилган Очиқ жамият институти – Кўмак жамғармаси Адлия вазирлигида қайта рўйхатдан ўтказилмади.\nЖурналистнинг даъвоси қондирилди\n19 апрель куни Боғот туманлараро фуқаролик ишлари суди хоразмлик журналист Шуҳрат Оллоназаровнинг ишга қайта тиклаш ва етказилган маънавий зарарни ундириш тўғрисидаги даъво аризасини қондирди.\nКичик жамоа бошидаги ташвишлар\nБасира Бухоро вилояти Когон тумани ҳокимлиги муассислигида чоп этиладиган “Когон ҳаёти” газетаси тумандаги ягона нашр ҳисобланади. Йил бошида 1500 нусхада босилган бу газетанинг тиражи биринчи чоракдан сўнг мингтагача тушиб кетди.\n“Жиддий газета” раҳбарларни жиддий торттирди\nФарғонадаги “Мавлоно” илмий-маърифий хусусий фирма директори Маъруф Абдураҳмонов хусусий газета чиқаришда жуда кўп тўсиқларга дуч келмоқда.\nДавра кенгашида бош масала – бўлажак сайлов\nФарғона водийсида фаолият олиб бораётган мухолифатдаги партиялар ва инсон ҳуқуқлари ҳимоячилари томонидан яқинда ташкил этилган Давра кенгашининг навбатдаги йиғилиши куни-кеча Наманган шаҳрида ўтказилди.\nУрологик касалликлар кўпаймоқда\nМаълумотларга кўра, экологик муҳитнинг ёмонлашиши муносабати билан Хоразм вилоятида турли касалликлар кўпаймоқда. Айниқса, ичимлик сув сифати пасайиши туфайли урологик хасталиклар тобора кенг тарқалаётир.\nСорос Ўзбекистонда фаолиятини тўхтатди\nЎзбекистон Очиқ жамият институти кўмак жамғармаси ўтган хафта Республика Адлия вазирлигидан рўйхатдан ўтишга рад жавоби олгач ўз фаолиятини тўхтатди. Таниқли америкалик молиячи ва филантроп Жорж Сорос тарафидан молияланадиган Очиқ жамият институтлари дунёнинг 30дан ортиқ мамлакатида фаолият олиб боради. Якшанба куни Жорж Сорос Лондонда Европа Тикланиш ва Тараққиёт Банки йиғилишида Ўзбекистондаги фаолиятини тўхтатганини эълон қилар экан, Тошкент ҳукуматини фуқаро эркинликларини топтаётганликда айблади.\nАдлия вазирлиги IWPRни рўйхатга олмаётир\nФеруза Ўзбекистон Адлия вазирлиги Буюк Британиянинг Уруш ва тинчликни ёритиш институти – IWPRнинг қайта рўйхатдан ўтиш тўғрисидаги аризасига, муддат ўтиб кетган бўлса-да, жавоб бермаётир. Ўзбекистонда фаолият кўрсатаётган халқаро ва хорижий ташкилотларнинг Адлия вазирлигидан қайта рўйхатдан ўтиши 1 апрелда ниҳоясига етди. Маълумотларга қараганда, вазирлик бир неча шундай ташкилотлар, жумладан, IWPRнинг қайта рўйхатдан ўтиш тўғрисидаги арзасига ҳамон жавоб бермаган.\nДеҳқонлар Қозоғистонга кетмоқчи\nТурсунбек Тўразода Сирдарё туманидаги “Малик” хўжалигида истиқомат қилувчи оилавий пудратлар аъзоларининг ерлари туман ҳокими қарори билан 2003 йилнинг 27 ноябрида фермерларга бўлиб берилди. Бундан норози бўлган деҳқонлар Қозоғистонга бориб ишлашни эълон қилди. 14 апрель куни хўжаликнинг собиқ пудратчилари хўжалик марказида тўпланди. Бироқ туман ҳокимлиги ва фермерлар уюшмасидан таклиф этилган вакиллар бу ерга келмади.\nМасжид корхонага айлантирилмоқда\nЗикрилло Ишонч Тошкентнинг Собир Раҳимов тумани “Чуқурсой” маҳалласидаги “Иброҳим ота” гузари масжиди маҳалла ва туман раҳбарлари рухсати билан айни пайтда ишлаб чиқариш корхонасига айлантирилмоқда. Бироқ маҳалла аҳли бундан норозилик билдиряпти.\nЯнги тартиб киритилишидан мақсад нима?\nФеруза Маълумотларга кўра, апрель ойининг илк кунларидан бошлаб Ўзбекистондаги барча банклар фуқароларга хориж ёки МДҲ мамлакатлари банкларидан кўчирилган пул ва қимматли қоғозларни беришни тўхтатган.\nТупроғимизни асраб қолишга пул беринг!\nШайбон 16 апрель куни қишлоқ хўжалик соҳаси мутахассислари ва инсон ҳуқуқлари ҳимоячиларидан бир гуруҳи Европа тикланиш ва тараққиёт банкининг Ўзбекистондаги ваколатхонаси биносини пикет қилди.


Football Leaks "Манчестер Сити"нинг сирини ошкор қилди / CHAMPIONAT.asia\n02:00Olamsport: Жаҳон чемпиони бўлган ўзбек боксчиси учун 100 минг доллар, Бобоусмон Шаҳрамни мағлуб этган ва бошқа хабарлар 0 01:14Алли: “Биз Кейнсиз ҳам ўйнай олишимизни исботлаганмиз” 1 00:46"Қизилқум" футболчилари пойтахтда тиббий кўрикдан ўтишди 2 00:33“Бавария” “Тулуза”га рад жавобини берди 1 23:57МЮ Дембеле учун 50 миллион евро таклиф этмоқчи 4 23:26Расман: Жамшид Искандеров Ж.Корея юқори дивизиони жамоасига ўтди 24 23:25Пауло Дибала: “Яна Погба билан голларни бирга нишонлашимизга ишонаман” 1 22:58Сами Хююпя: “Ван Дейк – дунёнинг энг яхши марказий ҳимоячиси” 14 22:25Лэмпард Каванининг трансфери ҳақида гапирди 3 21:57МЮ қишда Санчесни қайтариб ола олмайди 5 21:41Бэйл кетишни истамаяпти 8 21:35Расмий хабар: «Реал» «Фламенго»дан 18 ёшли футболчини сотиб олди 22 21:27Эвра: "Погбанинг кетадиган вақти келди" 5 21:10Венгер: "Арсенал" ўз руҳини "Хайбери"да қолдириб келган" 10 20:58Тимо Вернер АПЛга кўчиб ўтиши мумкин 5\nFootball Leaks "Манчестер Сити"нинг сирини ошкор қилди\n04 мар 2019 14:29\n"Football Leaks"нинг хабар беришича, "Манчестер Сити" Англия Футбол Ассоциациясини алдаган экан.\nМаълумотларга кўра, "Сити" учинчи шахслар томонидан футболчи ҳуқуқларини сотиб олиш учун Кайман оролларида рўйхатдан ўтказилган фонддан фойдаланган. Бу Англияда тақиқланган.\n"Манчестер Сити" директорлар кенгаши раиси Ферран Сориано 2012 йилда каталониялик Марк Ингл билан Люксембургда Mangrove консалтинг компаниясини рўйхатдан ўтказган. Ингл бир неча йил давомида Сориано билан "Барселона"да бирга ишлаган.\nУлар 10 йил давомида Жанубий Американинг 70 нафар футболчиси ҳуқуқини сотиб олиш учун 30 млн. евро маблағ киритишни режа қилишган. Ички ҳужжатларга кўра, бу маблағни "Сити" ажратиб берган.\nБу вақтда "Манчестер Сити" президенти Ҳалдун Ал-Муборак Кайман оролларида MPI фондига асос солган. Айнан ушбу фонд орқали аргентиналик Бруно Скукулини трансфери амалга оширилган эди. Бу фонд "шаҳарликлар"дан пул оладиган "Mangrove"дан маблағ қабул қилган.\nАммо Скукулини трансфери амалга оширилаётганда "Сити" АПЛга бу компания ва фонд билан алоқаси йўқлигини билдирган. "Манчестер Сити" бу маълумотга изоҳ беришни истамади.\nАнглия футбол ассоциациясидагилар "Сити"га қарши текширув ишлари олиб бораётганлигини айтишди. Бундан ташқари, Жейдон Санчо ҳам шундай трансферлардан бири сифатида шубҳа қилинмоқда.\nМанба\t: Der Spiegel\n"Ливерпуль" - МЮ ўйинига аталган навбатдаги карикатура 15


19 апрель, 2021, 05:11\nМарказий Осиё дербиси сифатида катта қизиқиш билан қарши олинган АГМК ҳамда “Истиқлол” жамоалари ўртасидаги ўйин кутилганидек, ҳужумкор ва қизиқарли тарзда кечди. Бироқ вакилларимиз учун мазкур ўйин омадсиз якунланди.\nГолларга бой кечган тўқнашувда тожикистонликлар 3:2 ҳисобида ғалаба қозонди. Натижада, АГМК Осиё Чемпионлар лигасидаги илк мағлубиятини қабул қилган бўлса, “Истиқлол” биринчи ғалабасини тантана қилди.\nҲолбуки, Миржалол Қосимов жамоасида уч очкони қўлга киритиш учун яхши имконият бор эди. Олдинда тўртта ўйин қолди. Демак, АГМК бор эътиборини навбатдаги баҳсларга қаратади. “Истиқлол” эса, бу мусобақага очко улашиш учун келмаганини кўрсатмоқда. АГМКга қарши ўйиндан кейин “Истиқлол” жамоаси бош мураббийи Виталий Левченко sports.uz мухбирига интервью берди.\n- Виталий Григорьевич, ғалаба билан табриклаймиз. Бўлиб ўтган учрашув хусусида фикрингиз қандай? Ниманинг эвазига уч очкони қўлга киритдик, деб айта оласиз?\n- Ўйин жуда мураккаб кечди. Аммо мени қувонтиргани тактик жиҳатдан рақибдан устунлик қилган ҳолда қимматли уч очкога эга чиқдик.\n- Бу “Истиқлол” учун тарихий ғалаба. Чунки Осиё Чемпионлар лигасида илк бор муваффақият қозонди. Шундай экан, ушбу ғалабани кимга бағишлайсиз?\n- Биз қўлга киритилган ушбу муваффақиятни Душанбеда яшаётган барча мухлисларимизга бағишлаймиз. Фурсатдан фойдаланган ҳолда, уларни шу билан бирга шаҳар куни билан ҳам қутлайман.\n- Дарвоқе, учрашув давомида АГМК томонидан киритилган гол оффсайд туфайли ҳисобга олинмади. Ўша вазиятни кўрдингизми? Адолат нуқтаи назаридан қараганда нима дея оласиз?\n- Ҳозирча мен буни кўрмадим. Шу боис, юзага келган ҳолатни изоҳлай олмайман.\n- Нима деб ўйлайсиз, АГМК сиз кутгандек қаршилик кўрсатдими ёки?..\n- Ҳа, биз шундай мураккаб ўйин бўлишини олдиндан кутгандик. Бундай оғир баҳсда ғалаба қозониш янада ёқимли. Биз АГМКнинг ўйинини ўта синчиклаб ўргангандик. Ўз навбатида бу учрашувда ғалаба қозонишимиз учун муҳим омил сифатида хизмат қилди.\n- Ўйин қаҳрамони, деб кимни айтган бўлардингиз?\n- Бугун жамоамиз майдонда қойилмақом кўринди. Бутун турнир давомида йўлни бир текис босиб ўтиш футболчиларга осон бўлмайди. Айниқса, оғир учрашувдан сўнг, ўйинчиларнинг ҳаммасида тикланиш силлиқ кечмайди. Кимдир ўзига келиши учун кўпроқ, яна кимдир эса озроқ вақт сарфлайди.\n- Сизнингча, гуруҳдан кимлар чиқади, деб ўйлайсиз?\n- Албатта, жамоамизда ҳам гуруҳдан чиқиш учун имконият сақланиб турибди. Шундай экан, қолган беллашувларни ҳам муносиб ўтказишга ҳаракат қиламиз. Қолганини вақт кўрсатади.\n- Нидерландиялик Хусейн Доганни қандай топдингиз?\n- Мен унинг агенти билан ишлаяпман. Табиийки, агент уни бизга тавсия қилган.\n- “Истиқлол” учун янги саҳифа очиляпти. Сизнингча, жамоангизни олдинда яна нималар кутяпти?\n- Олдимизга гуруҳдан чиқиш вазифаси қўйилган. Уни бажаришга ҳаракат қиламиз.


ОЧЛ. АГМК сафарда Қатар клубини мағлубиятга учратиб, асосий даврага йўл олди / Olamsport.com\nОЧЛ. АГМК сафарда Қатар клубини мағлубиятга учратиб, асосий даврага йўл олди\nСуперлига. Бугун старт оладиган 9-тур тақвими билан танишинг 0\nСуперлига. Бугун 5-турнинг навбатдаги икки учрашуви ўтказилади 0\nСуперлига. 3-турни бошқарадиган ҳакамлар маълум 0


Ўзбекистонда Йўл ҳаракати хавфсизлиги ҳафталиги бошланди - Anhor\nAnhor Все посты Ўзбекистонда Йўл ҳаракати хавфсизлиги ҳафталиги бошланди\nБугун Ички ишлар вазири Жамоат хавфсизлиги департаменти Йўл ҳаракати хавфсизлиги хизмати бошлиғи Олим Саидов ва ЮНИCEФнинг Ўзбекистондаги ваколатхонаси раҳбари Мунир Мамедзаде глобал кампания доирасида Ўзбекистонда йўл ҳаракати хавфсизлиги ҳафталиги бошланганини эълон қилди. Бу ҳақда Anhor.uz нашрига ЮНИСЕФ маълум қилди.\nЖаҳон йўл ҳаракати хавфсизлиги ҳафталигининг мақсади кўплаб ўлим ва жароҳатланишларга сабаб бўлаётган йўл-транспорт ҳодисалари муаммосига эътибор қаратишдир. Бу йил глобал миқёсдаги кампания юқори тезликни камайтиришга қаратилган, чунки айнан шу ҳолат жиддий жароҳатлар ва ўлимга олиб келадиган асосий сабаблардан биридир.\n«Йўл-транспорт жароҳатлари бутун дунё бўйлаб болалар ва ёшлар саломатлиги борасидаги жиддий муаммо ҳамда ўлим, жароҳатлар ва ногиронликнинг асосий сабаби бўлиб қолмоқда. Ҳар куни дунёда 3000 га яқин болалар ва ёшлар йўлларда ҳалок бўлади ёки оғир жароҳатлар олади. Бу ўлимларнинг олдини олиш мумкин», – деди Мунир Мамедзаде.\nЎзбекистонда жорий йилнинг дастлабки уч ойида 1469 та йўл-транспорт ҳодисаси қайд этилган бўлиб, улардан 204 таси болалар иштирокида содир бўлган, 39 таси ўлимга сабаб бўлган. Қурбонларнинг аксарияти ўсмирлардир. Йўл-транспорт ҳодисаларининг асосий сабаблари тезликни ошириш (455 та), йўл ҳаракати қоидаларига риоя қилмаслик (110 та) ва зарур инфратузилманинг йўқлиги (250 та), жумладан, пиёдалар ўтиш жойининг йўқлиги (804 та) бўлган.\nАйрим мамлакатлар тажрибаси шуни кўрсатадики, оқилона сармоя эвазига йўл-транспорт ҳодисаларининг тўлиқ олдини олиш мумкин. Қуйидаги чора-тадбирлар йўл-транспорт ҳодисаларида болалар ўлимини сезиларли даражада камайтиришга кўмак бериши мумкин:\nйўл ҳаракатининг барча қатнашчилари, жумладан, ўсмирлар ва ёшлар учун қонунлар ижросини таъминлайдиган миллий қонунчилик ва сиёсатни мустаҳкамлаш;\nинфратузилма ва авариядан кейинги хизматлар;\nмактаб ҳудудини яхшилаш дастурлари ва мактаб ҳудудида йўл ҳаракати қоидаларини бузганлик учун жарималар тизимини ишлаб чиқиш;\nянги ҳайдовчиларга ҳайдовчилик гувоҳномаларини беришнинг ишончли тизимини ишлаб чиқиш ва жорий этиш;\nмактаб ўқувчилари учун йўл ҳаракати хавфсизлиги бўйича ўқув дастурларини ишлаб чиқиш ва амалга ошириш;\nаҳоли хабардорлигини ошириш бўйича самарали тизимини ишлаб чиқиш ва жорий этиш;\nфуқаролик жамияти ташкилотларини қўллаб-қувватлаш.\nЮНИCEФ йўл ҳаракати хавфсизлигини кўриб чиқишда Бирлашган Миллатлар Ташкилотининг Европа Иқтисодий Комиссияси ва Ички ишлар вазирлигини қўллаб-қувватлайди. Унинг натижалари йўлларда болалар хавфсизлигини таъминлашга қаратилган янги сиёсатни ишлаб чиқишда асос бўлади.


Истанбулда Туркий тилли давлатлар ҳамкорлик кенгаши соғлиқни сақлаш соҳасида мувофиқлаштирувчи қўмита йиғилиши бўлиб ўтмоқда. Унда Алишер Шодмонов бошчилигидаги Ўзбекистон делегацияси ҳам иштирок этмоқда.\nСоғлиқни сақлаш вазирлиги Жамоатчилик билан алоқалар бўлими раҳбари Фурқат Санаевнинг хабар қилишича, анжуман доирасида Алишер Шодмонов Туркия соғлиқни сақлаш вазири Фахруддин Қовжа билан мулоқот ўтказди.\nЎзбекистон ва Туркия Соғлиқни сақлаш соҳасида мустаҳкам ҳамкорлик ўрнатган. Ўтган йил кузда Тошкентда бўлиб ўтган ўзбек-турк бизнес форуми доирасида Фахруддин Қовжа республикага ташриф буюриб, қатор икки томонлама манфаатли келишувлар имзоланган эди.\nМулоқот давомида Фахруддин Қовжа мамлакатда тиббиёт соҳасида амалга оширилаётган ишлар, жумладан, коронавирусга қарши кураш борасидаги чора-тадбирлар ҳақида тўхталиб, ушбу масалаларда мамлакатлар ҳамкорлиги икки томон учун ҳам манфаатли эканини таъкидлади.\nЎз навбатида, Алишер Шодмонов турк қардошларнинг мамлакат тиббиётига киритадиган инвестициялари, ўзбек ва турк мутахассисларининг ўзаро тажриба алмашишлари соҳа ривожига ижобий таъсир қилаётганини эътироф этди. Пандемия даврида қардош давлат томонидан мамлакатга берилаётган мадад учун миннатдорчилик билдирди.\nфармацевтика ва тиббий буюмлар ишлаб чиқаришга инвестициялар жалб этиш;\nкоронавирусга қарши курашда малакали турк мутахассисларини юртимизга таклиф этиш;\nкоронавирусга қарши турк вакциналарнинг учинчи босқичи синовларида биргаликда ҳаракат қилиш;\nтиббий таълимда ўзаро ҳамкорлик;\nикки мамлакат мутахассисларининг ўзаро тажриба алмашиши каби қатор масалалар муҳокама қилинди.\nШунингдек, Алишер Шодмонов Туркий тилли давлатлар ҳамкорлик кенгаши соғлиқни сақлаш соҳасида мувофиқлаштирувчи қўмита йиғилиши доирасида ЖССТнинг Европа минтақавий бюроси раҳбари Ханс Клюге, Туркий тилли давлатлар ҳамкорлик кенгаши бош котиби Бағдад Амреев, шунингдек, бир қатор турк инвесторлари билан мулоқот ўтказди.


Ўзбекистон муҳим сиёсий жараён — Олий Мажлис Қонунчилик палатаси ва маҳаллий кенгашлар сайлови арафасида турибди. Ўтган ҳафтадан эътиборан мамлакатимизда соғлом рақобат, халқчил ғоялар кураши бошланди. Таъкидлаш керакки, сайловлар мамлакатда амалга оширилаётган демократик ислоҳотлар, яқин ва олис истиқбол учун белгилаб олинган стратегик вазифаларни амалга оширишда улкан аҳамият касб этади.\n“Давлат ҳам, ислоҳотлар ҳам, аввало, инсонга хизмат қилиши керак”. O‘zLiDeP айни кунларада ана шу ғоя билан ўртага чиқмоқда. Инсон манфаати, унинг ҳуқуқ ва эркинликлари, энг аввало, эркинлик шароитида рўёбга чиқади. Эркинлик, эркин ривожланиш инсоннинг салоҳияти, иқтидорини рўёбга чиқаришининг бош асосидир. Бугун юртимизда бу жараёнларнинг локомотиви сифатида ўртага чиққан қатлам — тадбиркорлардир. Мамлакатимиз раҳбари халқимизни бугун яхши яшашига эришишини вазифа қилиб қўяр экан, уни тадбиркорлик ривожи билан боғлаётганлари бежиз эмас, зеро, қачонки, тадбиркор бой бўлса, давлат ҳам бой ва қудратли бўлади.\nШу нуқтаи назардан келиб чиққан ҳолда партия халқ билан бирга бўлиш, халқ дардини эшитиш ва муаммоларни биргаликда ҳал этиш, уларнинг муаммосини ўзининг муаммоси деб билиб янгича форматда тарғибот акцияларини бошлаб юборди.\n26 сентябрь куни O‘zLiDeP Сиёсий Кенгаши Ижроия қўмитаси томонидан пойтахтимиздаги “Халқлар дўстлиги” саройи олдидаги майдонда “Янги Ўзбекистонни биргаликда қурамиз!” шиори остида янги шаклдаги тарғибот тадбири ўтказилди.\n“Бўлажак сайловлар мамлакатимиз тарихида илк бор Сайлов кодекси асосида ўтказилади. Бу эса сайловнинг қонунийлик, шаффофлик, очиқлик шароитида ўтишининг яна бир ёрқин ифодасидир. Шу боис сайловлар олдидан партиямизнинг сайловолди дастури, сиёсий платформасини ишлаб чиқдик, янги-янги ғояларни ўртага ташладик. Бу галги сайловда партиямиз “Давлат ҳам, ислоҳотлар ҳам аввало инсонга хизмат қилиш керак”, деган ғоя билан ўртага чиқаяпти. Дастурни эса кабинетда ўтириб эмас, партия фаоллари, оддий одамлар билан бамаслаҳат ёзишга эътибор қаратдик. Энди қайси партиянинг дастури халққа манзур бўлса, ўша партиянинг қўли баланд келиши муқаррар”, – дейди А.Хаитов.\n“Янги Ўзбекистонни биргаликда қурамиз!” шиори остидаги тарғибот тадбири ҳар қандай расмиятчиликдан ҳоли тарзда очиқ майдонда ўтказилди. Зеро, партия сайловолди тарғибот тадбирларини зерикарли, бир томонлама маъруза шаклида ташкил этиш амалиётидан воз кечиб, эркин мулоқот тарзида ўтказилмоқда.\nТарғибот тадбирида миллатимиз фахри ва ғурури, ЎзЛиДеП фаоллари, таниқли тадбиркор Мурод Назаров, бокс бўйича жаҳон чемпиони Шахрам Ғиёсовлар сўзга чиқиб, O‘zLiDePни амалий ишлар партияси эканини эътироф этди.\nЭслатиб ўтамиз, Ўзбекистон Либерал-демократик партияси бу каби янгича тарғибот тадбирларини нафақат пойтахтимизда, балки мамлакатимизнинг барча ҳудудларида ҳам ўтказади.


ВОЯГА ЕТМАГАН БОЛАЛАР ТАРБИЯСИ - Ўзбекистон овози газетаси\nжиддий эътибор талаб этади\nТошкент шаҳар ҳокимлигининг Вояга етмаганлар ишлари бўйича комиссияси ҳамда «Камолот» ёшлар ижтимоий ҳаракати Тошкент шаҳар кенгаши қатор ташкилотлар билан ҳамкорликда «Мустақил она юртимизга муносиб фарзанд бўлайлик!» шиори остида вояга етмаганлар учун тарбиявий ва маънавий соғломлаштириш оромгоҳи ташкил этди.\n— Дастлаб ички ишлар идораларида профилактик ҳисобда турувчи болалардан 115 нафари ҳамда мактаб ва лицейларнинг 115 нафар ўқувчиси танланди, — дейди «Камолот» ёшлар ижтимоий ҳаракати Тошкент шаҳар кенгаши матбуот котиби Ўткир Маҳкамов. — Яъни, ҳар бир вояга етмаган болага ўзининг тенгдоши бўлган аълочи ўқувчи бириктирилди. Бундан кўзланган мақсад тарбияси оғир болаларни ижобий томонга ўзгартириш эди. Иштирокчилар билан 7 та гуруҳда иш олиб борилди. Ҳар бир гуруҳда тажрибали мутахассислар ҳамкор ташкилотлар билан бирга турли лойиҳа ва мавзулар доирасида қизиқарли тадбирлар, маҳорат дарслари, спорт мусобақалари ўтказилди.\n— 1-гуруҳ қизлари билан уч кун давомида турли машғулотлар, ўйинлар ўтказдик, — дейди Яккасарой туманидаги 135-мактаб директорининг маънавий-маърифий ишлар бўйича ўринбосари, психолог Мукамбар Орипова. — Бу йил янги механизм қўллаб, ҳар бир боланинг психологик ривожланиш хусусиятларини ўрганишга эътибор қаратдик. Махсус сўровнома асосида болаларнинг нимага қизиқиши, тафаккури, келажакда қандай касбни эгаллаш ниятида экани, бу борада интилиши аниқланди. Тренинглар давомида айрим болаларда ўзига нисбатан ишонч пастлиги ҳам кузатилди. Бунга кўп ҳолларда ота-оналарнинг эътиборсизлиги сабаб бўлади. Тегишли машғулотлар давомида улар руҳиятида ижобий ўзгаришлар сезилди.\nТадбирлар якунида мониторинг ташкил қилиниб, унинг натижалари ҳар куни кечки умумий йиғилишларда муҳокама қилиб борилди. Шунингдек, психологлар томонидан ҳар бир иштирокчининг психологик портрети ишлаб чиқилди. Энди бу ўсмирлар билан ишлаш ана шу таҳлиллар асосида давом эттирилади.


Вақт – ғанимат — KUKALDOSH.UZ\n12.03.2018 / - Мақолалар, Янгиликлар\nВақт – ғанимат\nТонг кетидан тонг, тун кетидан тун келади. Қанча вақтларни ортда қолдириб, қанча вақтларни зое кетказдик. Афсус…\n“Зое кетган вақтга афсусланиб ўтириш – ҳозирги вақтни зое кетказиш ҳисобланади” деганларидек, ўрнимиздан дарҳол туриб, ниманики қилишни ният қилган бўлсак, дарҳол шу ишларни холис Аллоҳ таоло учун қилишга киришайлик. Кимдур яхшилик қилишни, яна кимдур китоб ўқишни ният қилган. Ҳар биримизни олдимизга қўйган ният-мақсадларимиз бисёр. Уларни бугун қиламиз, эртага қиламиз ва фалон кун қиламиз деб айтамиз. Аммо, ўша кун келганида эса яна эртага, индинга …\nАллоҳ таоло Қуръони каримда шундай марҳамат қилади: “Ва бирон нарса ҳақида «Мен албатта уни эртага қилгувчиман», дея кўрманг, магар «Инша Аллоҳ — Аллоҳ хоҳласа» (денг. Бу сўзларни айтишни) унутиб қолдирган вақтингизда (ёдингизга тушиши билан): Роббингизни зикр қилинг (яъни «Инша Аллоҳ», денг) ва: «Шояд Роббим мени бундан ҳам яқинроқ тўғри йўлга ҳидоят қилса», денг!” (Каҳф сураси 23-24 оятлар).\nУшбу ояти каримадан келиб чиқиб ўзбеклар орасида “Бугунги ишни эртага қўйма” деган мақол тарқалган.\nБаъзи бир одамлар бу оят Расулуллоҳ соллаллоҳу алайҳи васалламга хос нозил бўлган дейдилар. Лекин биз “Ибрат лафзнинг умумийлигида, каломнимнг хослигида эмас” деган қоидага кўра бу иш барчага бирдай баровар деб айтамиз.\nИнша Аллоҳ сўзин билмас гар инсон,\nАҳволи бўлажак хор, аниқ- бегумон.\nБаъзи талабалар олдинга илгарилаб кетган талабаларни кўриб, “Улар энди олдиндан ўқиб юрган. Шунинг учун ҳам улар олдинга ўтиб кетган” деб, умидларини сўндириб қўймоқдалар. Йўқ, қадрдон дўстлар! Ундай фикрга асло борманг. Сиз ҳаёлингизни бошқа ерга чалғитмасдан, фикрингизни жамлаган ҳолда илм ўргансангиз олдинга илгарилаб кетган талабалардан ҳам ўзиб кета оласиз. Улар ҳам олдин ҳеч нарсани билмаган. Она қорнидан кўп нарсани билиб туғилмаган. Улар ҳам қунт билан ўқиб, изланиб шундай даражага чиқдилар. Илмни бир катта денгиз деб олдиган бўлсак, улар ҳам эндигина оёқларини сувга ботирдилар. Одам шу денгизда сузишни орзу қиладиган бўлса, чалғитувчи ва вақтни ўғирловчи барча нарсаларни тарк этишлари ва мақсадга эришиш йўлида ихлос қилишлари лозим.\nОлимлардан бири ёшлик чоғида илм мажлисида устозларидан дарс олаётган эдилар. Ёзаётган қаламлари тўсатдан синиб қолди. У киши бир динорга қалам оламан (шу пайтда бир динорга 3-4 та қалам берган) деган эдилар, ҳамма ёқдан қаламлар “учиб” келди. Буни қаранг азизлар, бу олим озгина кутганида дарс тугаб, арзонроққа янги қалам сотиб олишлари мумкин эди. Лекин, озгина бўлса ҳам, вақларини бекорга кетказмасдан устозидан ёзиб олиш учун ҳаракат қилдилар. Биз ҳам устозларимиздан озгинага бўлсак ҳам чалғиб қолмайлик.\nИмом Саълабий юрган йўлларида ҳам китобни қўлларидан қўймай ўқиб кетар эдилар. Биз талабаларнинг эса йўл транспорт машиналарида қўлларимиздан телефон тушмайди. Ундан кўра бирор китоб олиб, ҳеч бўлмаса луғат ёдлаб кетайлик. Вақтларимизни бекор кетказмайлик.\nАбу Али ибн Сино ҳазратлари ўлим тўшагида ётганларида ҳам вақтим бекор кетмасин деб, бир неча шогирдларига баъзи касалликларга қандай усул билан чора кўриш кераклигини ўргатиб кетган эканлар.\nОлдингилар ҳар лаҳзадан фойдаланиб қолишга шошилганлар. Зоҳид ва обид тобеъинлардан бири Омир ибн Абу Қайсдан нақл қилинишича, бир киши мен билан гаплашиб туринг деганларида, унга Омир р.а: “Қуёшни тўхтатиб тур” деган эканлар.\nХулоса ўрнида шуни айтиш керакки, ҳар бир талаба ўтаётган ҳар сониясини ғанимат билиб, устозларининг этагини маҳкам ушлаб илм талаб қилмоқликлари лозим.\nКўкалдош» ўрта махсус ислом билим юрти\nСўзинг оз бўлсин, маъноли бўлсин…


Буюк Британияда 55 йил ичида илк бор йиллик дефляция қайд этилди\n18:33 / 19.05.2015\nБуюк Британияда 55 йил ичида илк бор дефляция қайд этилди. Ушбу кўрсаткич апрелда йиллик ифодада 0,1 фоизни ташкил этди. Бу ҳақда Буюк Британия Миллий статистика бюросига иқтибос келтирган ҳолда Reuters ахборот агентлиги хабар бермоқда.\nИстеъмолчилик нархлари ойлик ифодада 0,2 фоизга ўсган.\nЎз навбатида, Буюк Британия Молия вазири Жорж Осборннинг айтишича, мамлакатдаги дефляция иқтисоднинг яхши ҳолатда эканлигидан дарак беради.\n“Бу ошаётган ойликлар ва тушиб бораётган нархлар бирикмасидир – меҳнаткаш оилалар учун яхши янгилик. Ушбу ҳолат ишлаётган иқтисодий дастурнинг афзаллигини намойиш қилади. Бу зиён келтирувчи дефляция эмас”, деб айтди Осборн.\nМаълумот учун, дефляция инфляцияга тескари жараён бўлиб, маҳаллий валютанинг харидоргирлик қобилиятини оширади. Бу жараён нархларнинг тутиши билан акс этади.


Ярим кунда 185 кишида коронавирус топилди\nҲозирда Ўзбекистоннинг ўнта худудидаги шифохоналарида 2240 нафар бемор даволанмоқда.\nСоғлиқни сақлаш вазирлигининг билдиришича, 24 июнь соат 17:00 ҳолатига кўра, Ўзбекистонда коронавирус инфекцияси қайд этилганлар сони 6847 нафарни ташкил этмоқда.\n24 июнь соат 10:00гача, 93 кишида, соат 10дан кейин то шу вақтгача 92 кишида, жами 185 кишида коронавирус аниқланди.\n“Янги касалланиш ҳолатларининг 64 нафари Карантин марказидаги фуқаролар (барчаси хориждан келган) орасида, 28 нафари Тошкент шаҳрида (шундан 15 нафари коронавирусга чалинганлар билан мулоқотда бўлиб, карантинга олинган фуқаролар орасида, 13 нафари аҳоли орасида) қайд этилган”,- дейилади хабарда.\nЭрталабдан бери 28 киши коронавирусдан соғайди ва тузалганлар сони 4588 нафарга етди.\nҲозирда Ўзбекистоннинг ўнта худудидаги шифохоналарда 2240 нафар бемор даволанмоқда. Улардан 18 нафари оғир, 4 нафар беморнинг аҳволи ўта оғирлигича қолмоқда.


Тўқмоқ шаҳри Қирғизистон шимолида ўзбеклар зич яшайдиган аҳоли пунктларидан бири ҳисобланади.\nТўқмоқ шаҳрида 27 июль куни эрталабки соат олтида мол бозорда, ундан кейин шаҳардаги “Булоқ” деб аталувчи марказий бозорда қирғиз ва дунган ёшлари тўпланиб муштлашган.\nМазкур воқеадан сўнг миллатлараро муносабатларни ёмонлаштирмаслик масаласида бир қанча йиғинлар ўтказилган. Йиғинда дунган миллатидаги Тўқмоқ шаҳри яшовчиси бундай воқеаларнинг олдини олиш ишлари ўтказилмаганини танқид қилди:\n- Олдини олиш ишлари ўтказилмади. Қилиша олмайдими шу ишларни. Мен 55 йил шу ерда яшадим, дунган-қирғиз деб ажратишмаган. Келиб қучоқлашиб, кўришиб ишлаб келганмиз. Шаҳримизда қирғиз, дунган, ўзбек миллатлари яшайди. Ёмон миллат йўқ, ёмон одамлар бор, шуларни бузаётган. Милиционерлар, ишласанглар одамга ўхшаб ишланглар. Бошқарувчи сизларсизлар. Бундан ариза олиб, бунисини калтаклаб, индамай кетавермай. Милицияга ариза тушдими, буни охиригача текшириш керак, - деди йиғин иштирокчиларидан бири.\nМилиция ходимлари эса “можаронинг олди олинмаган”, деган иддаоларни рад этмоқда. Тўқмоқ шаҳри Ички ишлар бошқармаси раҳбари Бақит Қашқалиевга кўра, милициянинг ҳаракати билан катта можаронинг олди олинган:\n- Бизга бундай иддаолар доимо бўлиб келган. Бироқ биз профилактик ишларни олиб борганимиз туфайли бу жанжал катталашиб кетмади. Можаро чиқувчи ерларга милиция ходимлари ўз вақтида бориб, ўз вақтида болаларни тарқатиб, шуни асосида катта можаро чиқмади. Ҳозир ҳам профилактика ишларини олиб бораяпмиз, -деди Бақит Қашқалиев.\nҲозирда Тўқмоқ шаҳрида миллатлараро низоларнинг олдини олиш бўйича чоралар кучайтирилган. Шаҳар мэри вазифасини бажарувчи Болот Имамадиевга кўра, барча жойларда тушунтириш ишлари олиб борилмоқда.\nШаҳарда бунгача қирғиз-дунган муносабатлари муҳокама қилинган йиғинларда икки томон бир-бирга бўлган иддаоларини айтган. Масалан, “масжидлар ҳам қирғизники ёки дунганники, деб бўлиниб қолди, бир-бириникига киритмайди”, “дунган миллатига мансуб баъзи ёшлар бетартиб ишларни қилади”, деган гаплар айтилган.\nҚирғизистондаги дунган диаспораси раҳбари, Жўғўрқу Кенеши депутати Бахадир Сулеймановга кўра, айрим иддаоларда жон бор. У ўз миллатдошларини жамоатчиликка аралашиш, жанжалларнинг олдини олиш учун ҳеч бўлмаганда қирғиз тилини ўрганишга чақиради.\nБаъзи кузатувчилар Қирғизистонда 4 октябрда ўтадиган парламент сайловлари арафасида қирғизлар ва дунганлар орасида низо келтириб чиқаришдан манфаатдор томонлар борлигидан огоҳлантирмоқда.\nРасмий маълумотларга қараганда, 53 минг аҳолиси бор Тўқмоқ шаҳрида 9 минга яқин, норасмий маълумотлар кўра 20 мингдан ортиқ дунган истиқомат қилади. Шаҳар аҳолисининг 24911 нафари қирғиз, 10913 нафари рус, 4556 нафари ўзбеклардир.\nСўнгги маълумотларга қараганда, Қирғизистон Ички ишлар вазири бўйруғи билан шаҳарда миллатлараро низонинг олдини ола билмагани учун Тўқмоқ шаҳар милицияси бошлиғи ва Чуй вилояти Ички ишлар бошқармасининг бир неча масъул лавозимдаги ходимлари ишдан олинган.